AUD/USD Pamerkan Corak Penurunan Pada Dagangan Penghujung Minggu

Sentimen pasaran kembali berisiko memberi kelebihan pada dagangan matawang safe-haven sementara matawang komoditi pula mula bergerak lemah untuk menutup dagangan pada minggu ini.
Ketegangan di antara Amerika Syarikat dan China semakin meningkat dan membuatkan pelabur mula beralih tumpuan terhadap aset safe-haven. US dolar pamerkan pengukuhan semula pada sesi New York semalam.
Dolar Australia dilihat mula bergerak lemah berbanding US dolar dengan corak penurunan harga pada carta AUD/USD pada penghujung minggu.
Pada dagangan semalam, harga yang membuat penurunan ke paras 0.65500 pada zon RBS (resistance become support) kemudiannya menunjukkan kenaikan semula pada sesi Eropah.
Namun kenaikan gagal mencapai paras ketinggian pada 0.66100 yang dicapai pada Rabu iaitu hari sebelumnya dan kembali membuat penurunan ke zon RBS semula.
Pada dagangan sesi Asia pagi ini pula, harga yang dilihat menguji paras 0.65700 pada zon RBS mempamerkan penurunan melepasi paras terendah harian semalam dan menuju zon RBS pada 0.65100.
 Harga yang bergerak di bawah paras halangan Moving Average 50 (MA50) menunjukkan perubahan awal trend bearish pada carta AUD/USD.
Penurunan seterusnya dilihat akan menuju zon RBS pada 0.64600 dengan zon support pada 0.64000 akan menjadi destinasi tumpuan utama.
Namun jika harga kembali membuat kenaikan semula, paras halangan 0.65700 akan diuji sebelum harga menuju semula zon resistance pada 0.66100.
Kenaikan lebih tinggi akan mencatatkan paras ketinggian terbaru jika sentimen pasaran kembali pulih dan menyokong pengukuhan semula dagangan Aussie.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Potensi Penurunan 100 Pips Pada USD/JPY Jika Sentimen Pasaran Kekal Berisiko

Pasangan matawang safe-haven USD/JPY sering menjadi tumpuan dalam suasana sentimen pasaran yang berisiko. Ini adalah disebabkan sentimen pasaran mempengaruhi kecenderungan arah pergerakan harga terutamanya Yen.
Yen sebelum ini didagangkan berisiko ekoran penutupan selama 10 hari pasaran Asia sempena cuti “Golden Week” pada minggu lalu sebelum kembali dibuka semula pada minggu ini.
Laporan terbaru berkenaan ancaman Presiden Donald Trump untuk menaikkan kadar tarif terhadap barangan import China bernilai $200 bilion dilihat akan kembali meningkatkan semula ketegangan perang dagang antara Amerika Syarikat dan China.
Konflik akan kembali timbul dan menjejaskan proses rundingan dagang yang sepatutnya dijadualkan akan berlangsung pada minggu ini di Washington. Timbalan Presiden China, Liu He turut dilaporkan akan membatalkan lawatannya untuk meneruskan rundingan dagang.
Berita tersebut telah menimbulkan kebimbangan dalam pasaran dan memberi kesan terhadap pergerakan harga dan dapat dilihat sebaik sahaja pasaran dibuka pada sesi Asia semalam. Terdapat jarak perbezaan harga dibuka yang ketara termasuk pada chart USD/JPY.
Pergerakan harga pada USD/JPY semalam ditekan ke paras rendah ekoran permintaan yang meningkat terhadap matawang Yen sebagai matawang berstatus safe-haven. Harga mencecah ke paras terendah sekitar support 110.300 sebelum kembali membuat kenaikan semula.
Dagangan hari ini juga dilihat agak mendatar berbanding semalam dengan pergerakan harga menguji paras Magic Pivot 110.663 hari ini sehingga ke sesi pasaran Eropah.
 Jika harga berjaya mengekalkan momentum penurunan, harga akan kembali menguji paras terendah yang dicecah semalam sebelum cuba untuk meneruskan penurunan ke paras support 109.985 (MagicS2).
Penurunan lebih rendah harga berkemungkinan akan menjadikan paras support 109.685 (MagicS3) sebagai destinasi tumpuan harga seterusnya untuk mencatatkan paras terendah semasa yang baru pada USD/JPY dengan penurunan mencapai sekitar 100 pips pergerakan harga dari paras Magic Pivot.
Namun, jika harga kembali membuat kenaikan semula, harga dilihat akan cuba untuk menguji  resistance pada 110.900 sebelum meneruskan kenaikan ke zon SBR (support become resistance) pada 111.200.
Kenaikan lebih tinggi harga berkemungkinan menguji zon SBR yang seterusnya di paras 111.800 juga berhampiran paras resistance MagicR3 pada indicator Moshed Magic Line hari ini.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 110.363, 109.985, 109.685.
Paras resistance: 111.041, 111.341, 111.719.


Matawang Euro Naik Berikutan Perkembangan Terbaru di Perancis

Matawang Euro menguat ke paras tertinggi sejak sebulan yang lepas selepas debat Presiden Perancis mengurangkan kebimbangan kepada kemenangan pihak populis dalam pilihanraya. US dolar meneruskan kejatuhan selepas beberapa ahli The Fed berucap setakat minggu ini antaranya Kashkari, Evans dan Dudley.
Matawang tunggal Eropah menguat berbanding matawang utama yang lain selepas Emmanuel Macron dilihat memenangi perdebatan calon Presiden Perancis. Ini telah membantu US dolar melemah lima hari berturut-turut.
Pasaran ekuiti negara-negara membangun meneruskan kenaikan dengan Indeks MSCI pasaran baru membangun menguat sehingga hari ke-lapan dagangan.
 Matawang Gbp pula menguat selepas data harga pengguna (UK CPI) dikeluarkan pukul 5.30 petang tadi, di mana data sebenar lebih tinggi daripada jangkaan pasaran.
Emmanuel Macron dilihat sebagai calon yang paling meyakinkan berbanding lima calon yang lain dalam debat Pesiden Perancis seperti yang ditunjukkan oleh tinjauan. Para pelabur bimbang jika Le Pen memenangi undian dan membawa Perancis keluar dari Kesatuan Eropah.
“Apabila anda melihat berapa ramai yang risau dengan pilihanraya ini dan betapa murahnya matawang Euro itu, semua ini akan menjadi lebih baik jika risiko ini semakin berkurangan dan kita akan melihat pelaburan masuk ke Eropah,” kata Andrew Sheets penganalisis di Morgan Stanley London.
Euro adalah antara matawang yang paling banyak mendapat keuntungan jika dibandingkan dengan US dolar sejak November selepas komen dovish Janet Yellen minggu lalu. Terbaru, Presiden The Fed cawangan Chicago Charles Evans mengatakan The Fed boleh menaikkan kadar lagi dua kali, tiga kali atau empat kali bergantung kepada tren inflasi.


Pergerakan Matawang Dalam Pasaran, Harga Minyak Dan Emas Naik – Sesi Eropah

Forex
US dolar menyusut berbanding matawang utama dalam sesi dagangan Eropah, namun matawang greenback tersebut masih lagi didukung oleh harapan terhadap reformasi cukai US.
Indeks US dolar yang mengukur kekuatan matawang greenback berbanding enam menyusut sebanyak 0.11% kepada 93.36 dalam sesi dagangan Eropah pada hari Isnin setakat jam 03.35 p.m.

US dolar mula mengukuh pada hari ini berukutan apabila pihak Republik menyatakan keyakinan bahawa pelan pengurangan cukai US bakal diluluskan ke dalam undang-undang pada minggu ini.
Senat akan mula menjalankan undian seawal hari Selasa pada minggu ini.

Matawang Euro mengukuh berbanding US dolar sebanyak 0.18% pada bacaan 1.1770. GBP/USD juga mengukuh sebanyak 0.18% kepada 1.3346 setakat jam 03.35 p.m.

Matawang Euro mengukuh selepas Demokrat Sosial Jerman bersetuju untuk berunding mengenai parti gabungan dengan Angela Merkel,

AUD mencatat bacaan yang mengukuh sebanyak 0.30% kepada 0.7670 berbanding US dolar. NZD/USD menunjukkan bacaan pada 0.7027, mengukuh sebanyak 0.47% setakat jam 03.35 p.m.
 Minyak
Harga minyak naik dalam sesi dagangan Eropah.
Minyak mentah WTI (West Texas Intermediate) bagi kontak penghantaran Disember naik sebanyak 0.68% kepada $57.73 setakat jam 03.35 p.m.
Minyak Brent pula yang didagang ICE Future Exchange di London naik sebanyak 0.74% kepada $63.70 setong setakat jam 03.35 p.m.

Faktor yang menyebabkan harga minyak naik ialah sentimen kerosakan saluran minyak Laut Utara yang masih berlanjut.
Selain itu, terdapat tanda-tanda bahawa pertumbuhan pengeluran minyak mentah US dijangka akan bertumbuh secara perlahan.

Emas
Harga emas mengalami peningkatan dalam sesi dagangan Eropah berikutan penyusutan matawang US dolar dan harapan terhadap kenaikan kadar faedah pada tahun hadapan.
Emas dalam niaga-hadapan (futures) di Comex mencatat naik sebanyak 0.16% pada Isnin kepada $1,259.50 setakat jam 03.35 p.m.


Apa Yang Terjadi Kepada US Dollar Menjelang NFP Malam Ini? Baca Artikel Ini!

US Dollar melemah pada sesi ini menjelang laporan NPF. Sementara itu, pasaran dibuka semula di China selepas berehat sempena cuti Tahun Baru Cina selama seminggu.
US Dollar Index yang mengukur kekuatan US Dollar berbanding enam matawang utama kali terakhir dinilai meningkat sebanyak 0.05 peratus kepada 99.88.
Dalam sesi ini juga, USD/JPY meningkat sebanyak 0.23 peratus dan AUD/USD menjunam sebanyak 0.04 peratus.
USD/JPY, 30 minit
AUD/USD, 30 minit
 Indeks PMI Caixin di China bagi bulan Januari menunjukkan penurunan dari Disember namun masih memberi isyarat bahawa ekonomi China telah beransur pulih. Indeks ini dilapor berada pada paras 51.0 pada bulan Januari.
AUD/USD menyusut sebelum data PMI tersebut dikeluarkan kerana China merupakan pasaran utama bagi eksport Australia.
Pada hari Rabu, Fed optimis mengenai prospek ekonomi semasa selepas kadar pinjaman semalam dinaikkan daripada 0.50 peratus kepada 0.75 peratus pada bulan Disember.
Namun pelabur dikatakan kecewa kerana Fed gagal memberikan isyarat yang lebih jelas mengenai prospek kenaikan kadar yang seterusnya.
Ini Respon Pasaran Minyak Mentah Terhadap Rancangan Sekatan Trump Terhadap Entiti Iran


Walaupun Pound Berisiko, GBP/USD Tetap Pamer Peningkatan

Selepas data inflasi AS diterbitkan meningkat, US dolar telah pamerkan penyusutan. Berkemungkinan faktor “buy the rumors, sell the news’’, pelabur telah mengambil keuntungan bagi posisi dagangan US dolar selepas jangkaan kenaikan inflasi lebih awal didorong oleh terbitan data indeks pengeluar AS yang meningkat pada Jumaat lalu.
Menambahkan lagi tekanan buat US dolar apabila hasil perbendaharaan AS turut menjunam semula menuju ke paras 1.60% selepas kenaikan pada awalnya ke paras 1.70%.
Namun, ketika US dolar melemah dan mata wang utama lain mula meningkat, Pound Sterling dilihat bergelut untuk meningkat dan gagal mengekalkan momentum lonjakan di awal minggu.
Ini adalah disebabkan kebimbangan terbaru apabila vaksin Coronavirus Johnson & Johnson telah dihentikan sementara waktu berikutan terdapat laporan 6 kes kesan sampingan darah beku selepas suntikan.
Pound Sterling walau bagaimanapun berjaya mengukuh berbanding US dolar menuju penghujung sesi New York namun kenaikan harga dilihat lebih perlahan.
Pada carta harga GBP/USD, harga telah berjaya pamer kenaikan awal di sesi Eropah selepas data Keluaran Dalam Negara Kasar (KDNK) UK diterbitkan positif.
Namun, pada sesi New York harga telah susut sehingga ke paras 1.37000 sebelum kembali membuat kenaikan semula di atas paras sokongan Moving Average 50 (MA50) pada rangka masa 1 jam pergerakan harga.
 Walaupun harga memberi isyarat untuk menyambung kenaikan, namun pelabur tetap perlu berwaspada ekoran penganalisis memberi amaran untuk dagangan Pound yang masih berisiko.
Sesi Asia pada Rabu melihatkan harga meneruskan kenaikan menguji paras rintangan mingguan sekitar 1.37700 dengan kenaikan lebih tinggi dijangkakan ke zon SBR (support become resistance) 1.38000.
Melepasi zon tersebut, sasaran kenaikan seterusnya harga bakal menuju ke paras ketinggian yang dicapai pada minggu lalu sekitar 1.39200.
Sekiranya Pound bergerak susut, harga boleh menjunam semula ke paras sokongan 1.37000. Penurunan lebih rendah akan menguji paras support minggu lalu pada 1.36700.
Lebih parah, harga boleh jatuh sehingga ke paras 1.36000 sekiranya Pound terus mengalami penyusutan nilai di penghujung minggu.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Situasi Di Ukraine Makin Tegang, Ini Impak Pada Pasaran Mata wang!

Permulaan dagangan awal minggu menyaksikan pasaran diselubungi oleh sentiment berisiko ekoran kemungkinan bakal tercetusnya peperangan di Eropah Timur, menyebabkan pergerakan kebanyakan mata wang utama terus terbatas.
Kebimbangan mengenai situasi di Ukraine yang semakin tegang mendorong mata wang euro untuk susut di bawah harga 1.1400 berbanding US dolar, kedudukannya yang dipertahankannya sejak minggu lepas.
Sejak minggu lalu, kebanyakan negara termasuk Amerika Syarikat dan Eropah telah mengarahkan rakyat-rakyat mereka untuk keluar daripada Ukraine kerana kekhuatiran bahawa Rusia akan menyerang bila-bila masa sahaja.
Ini diperkuatkan lagi dengan tindakan Rusia yang menjalankan latihan ketenteraan di negara jiran, Belarus meskipun sebelum ini mereka berulang kali menafikan dakwaan akan menyerang Ukraine.
 Pasaran mata wang yang sudah sedia tidak menentu disebabkan kebimbangan terhadap risiko inflasi di Amerika Syarikat, terus mempamerkan aksi perlahan pada dagangan awal minggu.
Hal ini dapat dilihat pada mata wang sensitif risiko, dolar Aussie dan kiwi terus terperangkap di sekitar paras terendah minggu lalu. Laporan minit mesyuarat Bank Pusat Australia (RBA) akan dijadikan tumpuan utama buat pelabur dolar Aussie pada sesi Asia esok.
Sementara itu, indeks dolar yang mengukur kekuatan dolar greenback berbanding kebanyakan mata wang utama mendapat sokongan untuk meningkat pada sekitar harga 96.00.
Dalam pada itu, mata wang pound terus bergerak di sekitar harga yang sama pada sekitar harga 1.3550 berbanding US dolar, dengan tumpuan pelabur kini beralih kepada penerbitan data inflasi UK yang akan dikeluarkan pada Rabu.
Berikutan ketiadaan data ekonomi yang berimpak besar pada awal minggu ini, pergerakan pasaran dijangka akan terus dipengaruhi oleh perkembangan semasa mengenai Rusia dan Ukraine.


Data NFP Bulan Mei Kukuh Di Luar Jangkaan, Ini Perkara Perlu Diketahui ‘Trader’!

Ekonomi Amerika Syarikat (A.S) dilaporkan menambah 390,000 pekerjaan pada Mei, menariknya angka ini lebih baik daripada jangkaan walaupun terdapat kebimbangan mengenai kelembapan ekonomi dan dengan kadar inflasi yang merunsingkan. Angka ini dilaporkan oleh Biro Statistik Buruh pada hari Jumaat.
Pada masa yang sama, kadar pengangguran kekal pada 3.6%, tepat di atas paras terendah sejak Disember 1969.
Para ahli ekonomi yang ditinjau oleh Dow Jones telah menganggarkan data NFP sebanyak 328,000 dan kadar pengangguran mengecil lebih rendah kepada 3.5%.
 Purata pendapatan setiap jam meningkat 0.3% berbanding bulan April, lebih rendah sedikit daripada anggaran 0.4%. Kenaikan tahun ke tahun untuk gaji sebanyak 5.2% adalah selaras dengan jangkaan.
Pasaran niaga hadapan pasaran saham tidak menentu dan menunjukkan pembukaan lebih rendah di Wall Street berikutan laporan itu. Hasil bon kerajaan pula bergerak lebih tinggi.
Pertambahan pekerjaan disumbangkan daripada sektor hospitaliti yang menambah 84,000 jawatan. Perkhidmatan profesional dan perniagaan meningkat sebanyak 75,000, pengangkutan dan pergudangan menyumbang 47,000, dan pekerjaan pembinaan menambah sebanyak 36,000.
Indeks US dolar yang mengukur matawang US dolar berbanding enam matawang utama didagangkan kukuh 0.16% kepada paras dagangan 101.993.


Adakah Pelonggaran Dasar Bank of Japan Dapat Dicapai?

Selepas US mencatat keuntungan berbanding nilai yen baru-baru ini, Dollar dilihat menghampiri paras tertinggi dalam tempoh 4 bulan. Hal ini bermula daripada data Amerika Syarikat yang semakin mengukuh, serta jangkaan bahawa BoJ akan mengambil langkah-langkah pelonggaran tambahan.
Commerce Department US juga melaporkan perumahan AS mula melonjak 4.8 peratus kepada kadar tahunan pelarasan bermusim sebanyak 1.19 juta.
Selain itu, sejak mencapai paras tertinggi sejak 24 Jun berikutan keputusan Brexit, Dollar susut 0.2% berbanding yen kepada ¥ 105.96 selepas melonjak kepada nilai 106.53 pada hari Selasa.
Sementara itu, speculator juga terus menyimpan yen sebagai safe-heaven currencies kerana menganggap matawang ini kalis dari kesan Brexit. Mereka juga beranggapan BoJ akan melonggarkan kadar pada kajian dasar 28-29 Julai nanti.
Reuters juga mendapati majoriti pakar ekonomi mempunyai pandangan yang sama.
Menurut Kanoe Ogino, yang merupakan pengarah firma penyelidikan forex Global-info Co di Tokyo, “Jika BoJ tidak mengambil apa-apa tindakan, nilai Dollar/yen mungkin akan kembali kepada 100.”
Beliau berpendapat bahawa tumpuan telah beralih kepada jangkaan peningkatan kadar faedah (interest rate) oleh Amerika Syarikat. Beliau juga diramalkan menyokong Dollar walaupun BoJ tidak memutuskan sebarang pengurangan dasar bulan ini.
Menurut sumber-sumber lain, penggubal dasar Jepun dilihat tidak akan menggubal polisi untuk membiayai perbelanjaan kerajaan melalui pinjaman wang secara langsung. Namun, mereka berkemungkinan akan melancarkan pengembangan fiskal dan monetari secara agresif untuk mengatasi deflasi.
 Sementara itu, Indeks US Dollar yang mengukur kekuatan melalui 6 pencabar mata wang utama berada pada nilai 97.185 di awal sesi, iaitu paras tertinggi sejak 10 Mac.
“Pergerakan Dollar Index masih dalam fasa consolidative sejak Mac 2015. Hala tuju indek ini juga dijangka lebih optimis,” kata Marc Chandler, ketua strategi mata wang global di Brown Brothers Harriman.
Selain itu, beliau juga berpandangan bahawa US Dollar akan kekal kukuh. Ia secara umumnya berikutan perbezaaan antara Amerika Syarikat berbanding ekonomi utama yang lain.
Fed future rates juga menunjukkan kebanyakan pelabur mempunyai peluang 50/50 bahawa Bank Pusat US akan meningkatkan kadar dalam mesyuarat bulan Disember. Menurut CME Group, jumlah ini meningkat berbanding kurang dari 20% yang direkodkan beberapa minggu lepas.
Euro mencatatkan penurunan pada Sesi Eropah kepada $1.1013 iaitu sebanyak 0.1%. Hal ini berlaku setelah Euro mencatatkan nilai paling rendah dalam tempoh 3 minggu iaitu pada $1.0995 pada awal sesi.
Selain itu, European Central Bank (ECB) akan mengadakan mesyuarat polisi pada hari Khamis sebelum cuti musim panas selama 8 minggu. Hasil mesyuarat ini dijangka tidak akan memutuskan sebarang langkah-langkah pelonggaran tambahan.
“Baik ECB, tiada perubahan drastik dijangka apabila melihat kepada parameter teknikal,”ulas Mitul Kotecha, Ketua Strategi FX, Asia-Pasifik untuk Barclays di Singapura.
Beberapa bond trader juga percaya ECB berkemungkinan akan menangani masalah kekurangan bon di bawah program rangsangan 1.7 trillion euro.


Paras $1.1800 Jadi Penghalang, GBP/USD Bakal Terjun Lebih Rendah Lagi?

Pergerakan harga pada carta pasangan mata wang GBP/USD mula mendatar pada Rabu semalam ekoran momentum pengukuhan US dolar yang mula memudar.
Namun, tumpuan masih terarah pada pembentangan dasar monetari oleh Pengerusi Federal Reserve (Fed) Jerome Powell semalam untuk hari kedua.
Setelah reaksi ketara dipamerkan pada Selasa lalu, pelabur dilihat lebih mengambil langkah berjaga-jaga semalam sementara menantikan pula terbitan laporan data pekerjaan NFP Amerika Syarikat (AS) dipenghujung minggu.
US dolar dijangka akan terus menyambung pengukuhan dan ini akan menambahkan lagi tekanan buat Pound Sterling yang kekal dengan prestasi suram.
Laporan data pertumbuhan ekonomi UK akan diberi perhatian pada Jumaat esok dan bakal mempengaruhi pergerakan semasa Pound.

Carta GBP/USD pada Rabu semalam mendatar dalam julat 50 pips dengan harga dilihat berlegar di atas paras sokongan 1.18000.
Namun pergerakan harga di bawah halangan Moving Average 50 (MA50) pada rangka masa 1 jam di carta GBP/USD masih memberi indikasi trend menurun buat harga.
 Harga perlu melepasi support 1.18000 sebelum meneruskan lagi penurunan lebih rendah dengna sasaran untuk menuju pula sekitar 1.17000.
Namun, kenaikan harga boleh berlaku lebih-lebih lagi pada dagangan di penghujung minggu ketika aktiviti profit-taking pemain pasaran berlaku.
Untuk jangkaan kenaikan, harga bakal kembali semula ke zon SBR (support become resistance) pada 1.19000 yang sebelum ini merupakan support penting akhirnya ditembusi pada Selasa lalu.
Melepasi zon penting itu dan harga yang turut melepasi halangan MA50 boleh memberi isyarat perubahan arah harga semula.
Kenaikan harga mungkin diteruskan menuju zon tumpuan pada 1.20000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Mencapai Paras Tertinggi 2 Tahun Lalu Dalam Pasaran Asia

Harga minyak melonjak naik ke paras tertinggi sejak Julai 2015 pada hari Isnin berikutan pengetatan pasaran. Dalam masa yang sama, Putera Mahkota Mohammed bin Salman, Arab Saudi menangkap beberapa orang berprofil tinggi dibawah akta anti-rasuah.
Pasaran hadapan Brent di ICE meningkat sebanyak 0.34% kepada $62.28 setong setakat jam 12.15 petang. Paras ini merupakan paras tertinggi 2 tahun lalu. Harga minyak brent meningkat sebanyak 40% dari paras terendah Jun 2017.
Minyak West Texas Intermediate (WTI) didagangkan sekitar $55.80 setong, meningkat sebanyak 0.29% setakat jam 12.15 petang. Paras ini juga merupakan paras tertinggi sejak Julai 2015 lalu, dan meningkat 30% dari paras terendah Jun 2017.
Putera Mahkota Mohammed bin Salman, Arab Saudi menahan berpuluh individu kanan termasuk putera raja, menteri, bekas menteri dan seorang jutawan terkenal iaitu Putera Al-Waleed bin Talal dan Pengawal Negara,  dan keturunan raja iaitu Raja Miteb bin Abdullah.
Menurut, RBC Capital Market, hal ini tidak akan memberi kesan langung kepada polisi minyak Saudi, Saudi merupakan pengeksport terbesar minyak mentah.
 Selain itu, Putera Mahkota Mohammed bin Salman menunjukkan dukungan penuh terhadap perjanjian OPEC sehingga 2018 dan meneruskan dengan jualan Aramco.
Pedagang berpendapat ,terdapat indikasi bahawa pasaran sedang mengetat.
Syarikat tenaga U.S mengurangkan penggalian minyak pada minggu lepas kepada 729, pengurangan ini merupakan pengurangan terbesar sejak Mei 2016.
Pengurangan aktiviti menggali minyak U.S adalah berikutan usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan. Pasaran menjangkakan pasaran minyak dunia akan mula stabil
Menurut penganalisis, walaupun pengeluaran dikurangkan namun permintaan masih kukuh.


Tema Pasaran Global Yang Berisiko Semakin Meningkat Dengan Ancaman Baru Trump Terhadap Mexico, Yen Bakal Mengukuh.

Pasaran hari ini bermula rendah lagi berikutan tindakan terbaru Donald Trump yang mengancam Mexico pula selepas China. Beliau pada hari Khamis berkata AS akan mengenakan tarif 5% ke atas semua barangan Mexico mulai 10 Jun dan ia boleh naik sebanyak 25% pada 1 Oktober.
Bukan itu sahaja, sentimen pasaran hari ini juga terjejas atas faktor tinjauan PMI sektor perkilangan China yang hadir di bawah indeks 50.0 mata iaitu sebanyak 49.4 sahaja dan rendah daripada ramalan pasaran. Ini merupakan penguncupan pertama dalam aktiviti perkilangan China sejak Februari ekoran ketegangan perdagangan yang semakin membara antara China dan A.S.
 Susulan kedua-dua hal ini, Yen mengukuhkan kedudukannya sebagai status matawang safe-haven sewaktu sentimen pasaran yang sedang berisiko dengan sokongan tambahan bahawa China telah menghentikan pembelian kacang soya Amerika di tengah-tengah perselisihan perdagangan.
Tumpuan pasaran pada sesi New York malam ini akan beralih kepada data KDNK Kanada yang dijangka terdapat kenaikan daripada -0.1% sebelum ini kepada 0.4%. Tidak lupa juga dalam kalendar Amerika Syarikat di mana data perbelanjaan dan pendapatan individu diunjurkan menurun atas faktor purata pendapatan dan jualan runcit A.S. yang kurang memberangsangkan.


Analisis GOLD – Emas Bertukar ‘Bearish’, Junam Ke Paras $1,700

Seperti amaran yang dinyatakan oleh penganalisis pasaran sebelum ini, pengukuhan semula US dolar pada sesi New York semalam telah menyebabkan penurunan nilai aset emas.
Data inflasi Amerika Syarikat (AS) yang menunjukkan bacaan inflasi masih di paras yang membimbangkan kembali menguatkan jangkaan untuk Federal Reserve (Fed) meneruskan langkah kenaikan kadar faedah yang agresif.
Justeru, US dolar telah ketara alami pengukuhan sekaligus membenam hampir kesemua pasaran termasuk saham, komoditi dan juga kripto.
Dagangan emas turut tidak terlepas terkena tempias amukan US dolar apabila corak kenaikan harga sebelum ini gagal dikekalkan menyaksikan perubahan arah harga untuk logam kuning itu.
Dapat diperhatikan pergerakan harga di carta XAU/USD yang mengukur nilai emas berbanding US dolar, corak kenaikan bertangga yang dipaparkan beberapa hari sebelum ini telah diakhiri dengan terjunan ketara di sesi New York semalam.
Harga menjunam semula di bawah paras 1720.00 sehingga kembali menguji zon 1700.00 di penghujung sesi New York bersambung pada dagangan hari ini (Rabu).
Harga telah menunjukkan petanda bagi pergerakan bearish buat emas selepas penyusutan yang berlaku semalam melihatkan harga bergerak di bawah paras halangan Moving Average 50 (MA50) pada rangka masa 1 jam di carta XAU/USD.
 Penurunan harga lebih rendah yang diteruskan dijangka akan menguji paras sokongan minggu sebelum ini sekitar 1690.00 untuk pelabur menilai sama ada harga emas masih berjaya dilantunkan semula.
Jika melepasi paras tersebut, harga yang melanjutkan penurunan seterusnya bakal menuju pula ke sekitar 1680.00 dan mencatatkan paras terendah terbaru 8 minggu.
Sebaliknya, untuk jangkaan bagi kenaikan semula harga dari zon 1700.00, rintangan awal harga terlihat pada paras 1720.00 yang kekal menjadi tumpuan utama.
Melepasi paras tersebut dan juga halangan MA50 akan memberi isyarat awal bagi perubahan trend bullish semula sebelum paras ketinggian minggu ini bakal dicabar.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Melonjak, Peluang Pekerjaan Bertambah 6.16 Juta Pada Jun

US dolar melonjak dengan EURUSD jatuh 55 pip setakat pukul 10.28 malam di mana USDJPY naik sehingga hampir 30 pip. Dengan pasaran sedang menunggu data-data yang lebih penting pada Jumaat, pasaran forex hari ini bergerak mendadak disebabkan oleh data pekerjaan US pukul 10 malam tadi.
Jumlah peluang pekerjaan di Amerika Syarikat pada Jun meningkat lebih banyak daripada jangkaan yang melonjakkan keyakinan terhadap  pasaran buruh di negara ini.
Data Job Openings and Labor Turnover Survey (JOLTS) yang menunjukkan jumlah peluang pekerjaan dan keluar-masuk pekerja dalam pasaran kecuali sektor perladangan.
 Peluang pekerjaan meningkat sebanyak 6.16 juta pada Jun berbanding jangkaan 5.77 juta dan data sebelum ini yang hanya merekod kenaikan 5.7 juta pada Mei.
Laporan ini menjadi perhatian pasaran dengan ketiadaan data-data impak tinggi yang melibatkan US dolar sejak data NFP pada Jumaat.
Tambahan lagi data pekerjaan ini seakan menjadi faktor yang menyokong data NFP pada Jumaat yang menunjukkan pihak majikan juga membuka lebih banyak peluang pekerjaan pada Jun.
Ketika ini US dolar terus melonjak selepas data dikeluarkan pukul 10 malam tadi, dengan keadaan pasaran yang masih dalam kecairan rendah.


Dagangan Lira Turki Menjunam Sehingga 140 Pips!

Berita pada hujung minggu dikejutkan dengan laporan perlucutan jawatan Gabenor bank pusat Turki dengan melihatkan dagangan matawang Lira Turki menjunam sehingga mencatatkan perbezaan 140 pips pembukaan harga berbanding matawang USD pada awal dagangan minggu ini.
Presiden Turki Recep Tayyip Erdogan telah memecat Murat Cetinkaya sebagai Gabenor bank pusat Turki dan menggantikan jawatan tersebut kepada timbalan gabenor.
Tiada kenyataan rasmi yang diumumkan berhubung pemecatan Murat yang telah menggalas jawatan tersebut sejak April 2016.
Namun, menurut siasatan laporan, pemecatan tersebut adalah disebabkan keengganan bank pusat untuk menurunkan kadar faedah seperti yang digesa oleh kerajaan dalam usaha untuk merangsangkan kembali pertumbuhan ekonomi di Turki.
 Erdogan sebelum ini telah mendesak untuk penurunan kadar faedah, dengan menyifatkan sebagai punca segala kerosakan. Beliau juga menyatakan kadar faedah yang terlalu tinggi akan menyebabkan inflasi dan percaya dengan tindakan menurunkan kadar akan kembali menyokong pertumbuhan.
Namun, sebaliknya bank pusat pada September lalu telah meningkatkan penanda aras bagi kadar faedah daripada 17.5% kepada 24%, dengan alasan berbuat demikian akan membantu isu inflasi selain meningkatkan dagangan matawang Lira Turki.
Ketidaksetujuan dalam isu kadar faedah dilihat menjadi faktor utama pemecatan Murat Cetinkaya sebagai Gabenor bank pusat dan jawatan tersebut bakal digantikan oleh timbalannya, Murat Uysal.
Pengumuman tersebut akan mendorong kepada beberapa situasi yang kurang menyenangkan termasuk menimbulkan keraguan terhadap faktor pendirian bank pusat.


GBP/USD – Setelah Capai Paras Tertinggi 8 Minggu, Harga Terjun 100 Pips!

Carta harga pasangan mata wang GBP/USD mula menunjukkan corak penurunan pada dagangan penutup penghujung minggu lalu.
Penganalisis melihat aktiviti profit taking berlaku ke atas dagangan US dolar pada Jumaat tersebut setelah menyaksikan raja mata wang itu alami kerugian selama 5 minggu berturut-turut.
Situasi pengukuhan US dolar ini dijangka bersifat sementara, namun pengukuhan masih lagi diteruskan pada dagangan yang bersambung pada pembukaan sesi Asia pagi Isnin ini.
Jika US dolar kembali bergerak lemah semula, Pound akan mengambil peluang untuk meningkat dalam pasaran.
Dengan jangkaan untuk Federal Reserve (Fed) bakal memperlahankan lagi dasar monetari, data-data ekonomi penting akan diperhatikan minggu ini dengan tumpuan utama terarah pada laporan data pekerjaan NFP Amerika Syarikat (AS) pada Jumaat nanti.

Jika diperhatikan pada carta GBP/USD, harga telah menguji rintangan penting pada ketinggian 1.24000 iaitu paras tertinggi dicapai 8 minggu, namun gagal menembusi paras yang lebih tinggi pada pergerakan harga Jumaat lalu.
Penurunan telah dipaparkan menyaksikan harga susut sehingga ke sekitar 1.23000 semula pada dagangan yang bersambung di awal minggu ini.
 Harga juga telah bergerak turun di bawah paras Moving Average 50 (MA50) pada rangka masa 1 jam di carta GBP/USD tersebut memberi indikasi awal bagi permulaan pergerakan bearish.
Sekiranya US dolar masih berdaya menekan harga untuk jatuh lebih rendah di bawah paras 1.23000, penurunan dilihat akan mencecah kembali zon RBS (resistance become support) pada 1.22000.
Reaksi harga akan diperhatikan, jika melantun, berkemungkinan harga akan kembali meneruskan kenaikan semula. Jika tidak, harga tembus lebih rendah menunjukkan isyarat bearish lebih jelas.
Sementara, sekiranya US dolar kembali didagangkan lemah semula, harga akan berpatah arah membuat kenaikan menyambung corak dagangan minggu-minggu sebelum ini.
Rintangan 1.24000 jika berjaya diatasi akan menjangkakan kenaikan ke paras ketinggian terbaru bakal dicatatkan menuju 1.25000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/JPY – Timeframe H1 – 23/2/2018

EUR/JPY kini berada di sekitar Key Support Zone mingguan 131.80 – 131.30 dan dengan momentum bearish yang masih bearish ketika ini di H1, potensi adalah kuat untuk ia bearish sekiranya ia tidak breakout Key Resistance harian 131.80.
 Jika breakout, kemungkinan EUR/JPY akan menguji semula harga sekitar 132.10 sebelum meneruskan lagi penurunan. Tetapi jika ia breakout Key Support 131.30 atau harga low candlestick semalam, pergerakan jelas menunjukkan akan berlakunya penurunan yang lebih rendah dan berpotensi mencapai ke 131.00 atau ke 130.60.
Oleh itu, Key Support Zone ini amat penting untuk diperhatikan ketika ini samaada ia akan membentuk buy signal atau breakout untuk terus bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Debaran Menjelang Mesyuarat Polisi RBNZ, NZD/USD Catat Penurunan Pada Sesi Asia

Sementara perkembangan rundingan dagang AS-China dan politik di Britain terus menjadi perhatian, pasaran turut memberi tumpuan terhadap jangkaan keputusan mesyuarat bank pusat New Zealand pada Rabu.
Diimbas kembali, Reserve Bank of New Zealand (RBNZ) pada mesyuarat polisi monetari Ogos lalu, kadar faedah telah diturunkan sehingga 50 mata asas dari 1.50% kepada 1.00%. Penurunan tersebut telah mengejutkan pasaran yang menjangkakan hanya penurunan 25 mata asas sahaja.
Pada mesyuarat edisi September pula, kadar faedah dikekalkan di rekod paras terendah 1.00%. Untuk mesyuarat terbaru esok hari bagi edisi November, pasaran menjangkakan bakal ada penurunan sebanyak 25 mata asas oleh RBNZ.
Jangkaan dovish tersebut telah memberi tekanan terhadap dagangan dolar New Zealand dalam pasaran semasa.
Turut menambahkan lagi tekanan apabila tinjauan terbaru RBNZ yang meramalkan jangkaan inflasi untuk suku keempat bakal merosot kepada 1.80% berbanding 1.86% pada suku ketiga.
Meneliti pergerakan harga pada carta pasangan matawang utama NZD/USD, harga menunjukkan penurunan ketara pada awal sesi pasaran Asia hari ini bermula.
Berbeza berbanding kenaikan harga yang ditunjukkan pada dagangan Isnin semalam, harga membuat penurunan susulan jangkaan inflasi tinjauan RBNZ yang dilaporkan.
 Menyerap jangkaan penurunan kadar faedah untuk mesyuarat terbaru, dagangan Kiwi terus menyusut sehingga harga turun menguji zon support mencecah paras 0.63250.
Penurunan tersebut juga telah berada di bawah garisan halangan Moving Average 50 (MA50) memberi isyarat kecenderungan untuk penurunan harga.
Jika dolar NZD terus didagangkan berisiko, harga bakal turun lebih rendah dari zon support semasa mencari paras terendah terbaru sejak dagangan Oktober.
Sebaliknya jika kadar faedah dikekalkan atau meningkat, dijangka bakal berlaku lonjakan harga berkemungkinan menuju paras tumpuan pada zon SBR (support become resistance) 0.64300.
Dan kenaikan lebih tinggi akan kembali menguji zon resistance pada paras ketinggian 0.64650 yang dicapai pada awal November.
Lihat gambar carta pasangan matawang NZD/USD di bawah untuk rujukan analisis teknikal anda.


Analisis teknikal GBP/JPY – Timeframe H1 – 16/1/2018

 Harga GBP/JPY ketika ini hampir bullish sebanyak 260 pips setelah ia gagal untuk breakout Key Support yang berada di sekitar harga 150.40/30. Secara teknikal, GBP/JPY telah membentuk bullish morobozu Jumaat lalu dan kini berpotensi untuk membentuk wave ke arah bullish disebabkan ia telah breakout previous LH 152.50. Dan sekiranya ia masih berada di atas paras harga Key Support 151.90, ia berpotensi tinggi untuk bullish pada minggu ini.
Target yang berpotensi dicapai adalah ke sekitar harga Key Resistance Zone dan jika breakout ia akan mencapai ke harga yang lebih tinggi iaitu 154.14/00 bagi membentuk new HH. Oleh itu, selagi ia tidak breakout Key Support 151.90 ini, kebarangkalian untuk ia bullish adalah tinggi ketika ini secara teknikalnya.


Sentimen Terkini Pasaran : Apakah Sebab Pengukuhan US Dollar Ketika Ini?

Matawang US dollar meneruskan kenaikannya pada hari Rabu selepas keterangan yang dibuat oleh Jerome Powell (Pengerusi The Fed) di Kongres Amerika Syarikat pada Selasa. Pengukuhan US dollar banyak disokong oleh penilaian positif beliau terhadap keadaan semasa ekonomi terbesar dunia itu.
Beliau juga menegaskan, Federal Reserve iaitu bank pusat A.S. berada di landasan yang tepat untuk meneruskan kenaikan kadar faedah secara beransur-ansur.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.29% setakat pada pukul 2.30 petang.
Major pair seperti EUR/USD setakat ini membuat penurunan 0.28% di mana GBP/USD jatuh sebanyak 0.21%. USD/JPY setakat ini pula naik 0.17%, USD/CAD naik 0.36% dengan USD/CHF membuat kenaikan 0.26%. Pair AUD/USD dan NZD/USD pula masing-masing membuat penurunan 0.52% dan 0.50%.
 Matawang paling kuat setakat ini adalah USD dan matawang paling lemah adalah AUD. Dengan menggabungkan matawang paling kuat dan lemah, pasangan matawang AUD/USD setakat ini membuat kejatuhan 0.52%
US dollar mencapai paras tertinggi enam bulan yang lalu berbanding Yen di mana USD/JPY mencapai harga di sekitar 113.08. Ia adalah bacaan tertinggi yang dicapai sejak 9 Januari yang lalu selepas daripada kenyataan Jerome Powell.
Antara matawang yang paling banyak membuat penurunan disebabkan pengukuhan US dollar adalah matawang AUD dan NZD berikutan potensi kenaikan kadar faedah yang semakin meningkat di Amerika Syarikat. Selain itu, pengukuhan USD juga telah menyebabkan komoditi emas tertekan.
Oleh sebab pengukuhan USD, kita juga dapat melihat kejatuhan pasaran komoditi secara keseluruhan dengan matawang-matawang komoditi seperti AUD, NZD dan CAD membuat penurunan sejak Selasa.


Keadaan Inflasi Yang Membimbangkan, ECB Putuskan Untuk Naikkan 0.5% Pada Sesi Kali Ini!

Bank Pusat Eropah menaikkan kadar faedah sekali lagi pada Khamis dan mencatatkan sekurang-kurangnya satu lagi kenaikan pada kadar yang sama bulan depan.
ECB telah meningkatkan kadar pada kadar yang tinggi untuk melawan inflasi yang melonjak secara tiba-tiba di Eropah. Hal ini adalah rentetan hasil sampingan faktor seperti akibat pandemik COVID-19 dan krisis tenaga yang menyusuli pencerobohan Rusia ke atas Ukraine.
Bank pusat untuk 20 negara yang berkongsi mata wang euro menaikkan kadar sebanyak setengah mata peratusan lagi kepada 2.5%, sejajar dengan apa yang dikatakan pada bulan Disember dan dengan jangkaan pasaran.
Dalam masa yang sama ECB menyatakan kenaikan kadar seterusnya akan menjadi saiz yang sama tetapi akan membiarkan pilihannya terbuka untuk masa mendatang.
“Memandangkan tekanan inflasi, Majlis Pentadbiran bercadang untuk menaikkan kadar faedah sebanyak 50 mata asas lagi pada mesyuarat dasar monetari seterusnya iaitu pada Mac dan ia kemudiannya akan menilai laluan seterusnya dasar monetarinya,” kata ECB.
 Ketua makro global ING Carsten Brzeski berkata ECB “membuka pintu sama ada berhenti seketika atau kadar kenaikan kadar yang lebih perlahan selepas Mac”.
Sebelum keputusan itu, pelabur dan ahli ekonomi menjangkakan ECB akan menaikkan kadar depositnya sebanyak 50 mata asas lagi pada bulan Mac dan membawanya ke puncak 3.25%/3.50% menjelang musim panas, yang akan menjadi yang tertinggi sejak permulaan abad ini .
Pada hari ini, Rizab Persekutuan AS telah mula memperlahankan kadar kenaikannya sendiri dan mengakui bahawa langkah deflasi sedang dijalankan, sambil menegaskan semula bahawa kos pinjaman masih perlu meningkat lagi.
Presiden ECB Christine Lagarde dijangka akan mengulas sejauh mana keputusan ini disokong dalam kalangan ahli Majlis Tadbir dan apa yang diperlukan untuk ECB juga mula meningkatkan kadar dengan kenaikan yang lebih kecil.
ECB juga secara beransur-ansur mengurangkan stok bon trilion euro yang terkumpulnya sepanjang dekad lalu kerana ia cuba meningkatkan inflasi, dimana ketika itu ia terlalu rendah. ECB berkata pada Khamis bahawa sebarang hasil daripada bon matang yang masih dilaburkan semula akan “diperuntukkan secara berkadar dengan bahagian penebusan”.


A.S Memuktamadkan Peraturan Baru Untuk Kenakan Tarif Ke Atas Pemanipulasi Matawang

Pada Isnin, Jabatan Perdagangan Amerika Syarikat telah memuktamadkan peraturan baru untuk mengenakan tarif ke atas barangan dari negara-negara yang didakwa memanipulasi matawang mereka.
Secara teorinya, peraturan baru ini akan membolehkan Jabatan Perdagangan untuk mengenakan duti ke atas China, meskipun negara itu tidak lagi ditetapkan sebagai pemanipulasi matawang oleh Jabatan Perbendaharaan A.S sebagai sebahagian daripada perjanjian baru-baru ini.
Namun, Jabatan Perdagangan berkata ia hanya akan mengenakan duti timbal balas ke atas barangan import tertentu.
Peraturan ini dikatakan bertujuan untuk menangani amalan matawang asing yang tidak adil dan juga merupakan sebahagian daripada usaha oleh pentadbiran Trump untuk mengekang ketidakseimbangan perdagangan.
 Setiausaha Perdagangan A.S, Wilbur Ross dalam satu kenyataan berkata peraturan baru ini merupakan satu langkah penting dalam memastikan amalan perdagangan tidak adil diselesaikan dengan baik.
Sejak dicadangkan buat kali pertama pada Mei 2019, ia telah mendapat tentangan daripada Perbendaharaan A.S kerana Jabatan Perdagangan dikatakan tidak mempunyai kepakaran dalam perkara berkaitan kewangan dan matawang antarabangsa.
Menurut bekas pegawai kanan dan penasihat Perbendaharaan, Mark Sobel, peraturan ini dilihat gagal menangani kebimbangan yang timbul sejak ia mula dicadangkan dan mungkin tidak selari dengan peraturan Pertubuhan Perdagangan Dunia (WTO).
Selain China, antara negara yang turut disenaraikan dalam pemantauan pemanipulasi matawang A.S adalah Jerman, Ireland, Itali, Jepun, Malaysia, Singapura, Korea Selatan, Vietnam dan Switzerland.
Jabatan itu berkata peraturan yang dicadangkan tersebut akan meminda proses duti timbal balas sedia ada untuk memasukkan kriteria baru bagi matawang di bawah paras nilai.


Kadar Inflasi UK Catat Kenaikan Tertinggi Dalam Tempoh Enam Bulan

Sesi pasaran Eropah menyaksikan dagangan matawang pound kembali melonjak berbanding US dolar selepas kadar inflasi UK yang baru diterbitkan sebentar tadi merekodkan bacaan tertinggi dalam tempoh enam bulan.
Laporan daripada Jabatan Statistik Negara (ONS) menunjukkan indeks inflasi tahunan UK meningkat sebanyak 1.8% pada bulan Januari daripada 1.3% yang dicatatkan sebelumnya, dan melebihi jangkaan pasaran untuk kenaikan sebanyak 1.6%.
Menurut ONS, antara pendorong utama yang memacu peningkatan yang memberangsangkan ini adalah disebabkan oleh kenaikan harga perumahan dan utiliti, pengangkutan, serta pemulihan dalam kos pakaian dan kasut.
Sementara itu, bacaan inflasi teras (tidak termasuk makanan dan barangan tenaga) pula mencatat pertumbuhan sebanyak 1.6% secara tahunan pada Januari berbanding 1.4%, malah lebih baik daripada jangkaan untuk meningkat 1.5%.
 Dalam perkembangan matawang lain, US dolar terus diniagakan mengukuh berbanding yen Jepun, menghampiri paras ketinggian terbaru sejak Mei 2019 ketika memasuki sesi Eropah.
Selain penerbitan laporan minit mesyuarat FOMC awal pagi nanti, pasaran juga bakal menyaksikan pengeluaran data inflasi Kanada pada malam ini yang dijangkakan mencatat bacaan memberangsangkan.
Sementara bagi dagangan matawang Asia pula, laporan pekerjaan Australia pada pagi esok akan menjadi tumpuan utama pasaran.
Dolar Aussie diniagakan meningkat berbanding US dolar, di tengah-tengah kebimbangan pasaran yang semakin mereda ekoran jumlah kes jangkitan yang disahkan mula mencatat penurunan.
Bagaimanapun, pasaran tetap berwaspada terhadap perkembangan semasa mengenai virus maut itu, menyebabkan permintaan terhadap aset emas juga melonjak ke paras ketinggian hampir 7 tahun.


Peningkatan Mengejutkan Stok Minyak US Selepas Ia Dijangka Menyusut Sebelum Ini

The Energy Information Administration (EIA) atau Pengurusan Informasi Tenaga melaporkan inventori minyak mentah yang meninkat sebanyak 2.3 juta tong pada minggu berakhir 16 Disember berbanding 2.6 juta penyusutan pada minggu lepas. Jumlah inventori setakat ini ialah 485.5 juta tong.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Manakala dalam data American Petroleum Institution (API) yang dikeluarkan sebelum ini mencatatkan pengurangan 4.15 juta tong minggu lepas berbanding peningkatan 4.7 juta pada minggu sebelum.
Pengukuhan matawang US Dollar boleh menjejaskan permintaan minyak mentah kerana meningkatkan kos pembelian bagi pemegang matawang selain US Dollar.
Minyak West Texas intermediate (WTI) dilihat jatuh dan bergerak di sekitar $53.14 sejurus data EIA ini dikeluarkan. Manakala minyak Brent didagangkan pada harga $55.10 semasa artikel ini ditulis.


Analisis GOLD – Emas Terbang Menuju Sasaran Lebih Tinggi

Pergerakan harga emas kekal positif dengan corak kenaikan harga yang dipaparkan pada minggu ini memberikan kegembiraan kepad para pelabur.
Harga emas sebelum ini tidak begitu terkesan dengan pengukuhan sementara US dolar susulan data inflasi AS yang diterbitkan meningkat.
Harga emas sekadar membuat sedikit penurunan sebelum mengekalkan kenaikannya. Dengan penyusutan semula US dolar selepas ucapan Pengerusi Federal Reserve (Fed) Jerome Powell dilihat akan mendorong kenaikan lebih tinggi harga emas.
Pada carta harga XAU/USD yang mengukur nilai emas berbanding US dolar dapat melihatkan harga meneruskan kenaikan selepas mendatar di atas paras 1800.00 sejak minggu lalu.
Sehingga setakat sesi Eropah petang ini (Khamis), harga telah mencapai paras ketinggian sekitar 1833.00 dan dijangka menutup dagangan lebih tinggi pada penghujung minggu.
Harga yang bergerak di atas paras sokongan Moving Average 50 (MA50) pada rangka masa 1 jam kekal memberi isyarat trend bullish pada carta XAU/USD.
 Sasaran kenaikan harga emas seterusnya adalah untuk menuju ke zon SBR (support become resistance) tumpuan sebelum ini pada 1850.00.
Sekiranya harga bergerak turun semula di bawah paras sokongan MA50, pelabur melihat sebagai isyarat awal untuk penurunan harga.
Penurunan harga bakal kembali menguji semula zon 1800.00 sebagai zon RBS (resistance become support).
Kejatuhan harga emas di bawah paras tersebut akan menjangkakan penurunan lebih rendah harga semula dan kembali menggusarkan pelabur.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


OPEC Akan Menandatangani Perjanjian Bagi Membekukan Bekalan Minyak “Secara Paksa”!

Niaga minyak mentah terjun pada Khamis selepas laporan inventori rasmi menunjukkan peningkatan yang lebih besar terhadap jumlah inventori minyak mentah AS.
Inventori minyak mentah di Amerika Syarikat meningkat sebanyak 5.3 juta tong pada minggu yang berakhir 11 November berbanding dengan jangkaan peningkatan sebanyak 1.5 juta tong.
Menurut data yang dikeluarkan oleh Pentadbiran Maklumat Tenaga AS, peningkatan jumlah inventori ini adalah disebabkan oleh kenaikan jumlah import sebanyak 910,000 tong sehari.
Harga WTI mentah dan minyak brent juga mencatatkan penurunan masing-masing sebanyak 10 sen dan 11 sen.
 Harga minyak mentah bergelut ke paras terendah apabila EIA sebelum ini menyatakan kenaikan terhadap stok komoditi hitam ini.
Sementara itu, menurut Presiden Venezuela Nicolas Maduro, OPEC dikatakan telah bersedia untuk mencapai persetujuan “secara paksa” untuk mengurangkan pengeluaran minyak mentah. Ahli-ahli OPEC dijadual akan bertemu pada 30 November nanti bagi memuktamadkan kemelut yang melanda pasaran tersebut.
Dalam pada itu, Rusia juga telah menyatakan kesediaannya untuk menyokong keputusan OPEC. Menteri Tenaga Russia berkata demikian sambil menambah bahawa beliau akan mengadakan pertemuan dengan Menteri Tenaga Arab Saudi, Khalid Al-Falih bagi menyokong perjanjian tersebut di Doha pada minggu ini.
Walaupun keyakinan tersebut semakin menguasai pasaran, jumlah pengeluaran yang semakin meningkat dikatakan masih menghantui komoditi terbabit.
Hukum Trade Binary Options. Halal Atau Haram?


Inflasi AS Tertinggi Sejak 1990, EUR/USD Terjun Ke Paras Terendah 2021!

Penerbitan data inflasi Amerika Syarikat (AS) yang mencatat lonjakan melangkaui jangkaan dan paling tinggi dalam tempoh 3 dekad terus memberi sokongan kepada matawang USD untuk mengukuh ketara pada prestasi sesi New York semalam.
Terbitan itu mungkin akan meningkatkan sokongan kepada Federal Reserve (Fed) untuk meneruskan langkah pengetatan dasar polisi setelah umum langkah pengurangan pembelian bon (tapering) pada mesyuarat FOMC minggu lalu.
Pengukuhan USD juga diterajui oleh sentimen pasaran yang sedikit berisiko berikutan isu Evergrande kembali hangat pada ketika ini yang menaikkan lagi tarikan kepada raja matawang itu sebagai matawang safe-haven.

Menilai kepada carta harga pasangan matawang EUR/USD, harga nampaknya tampil garang dengan terjunan melebihi 100 pips untuk memusnahkan benteng sokongan sebelum ini pada 1.15000.
Pada pembukaan pasaran, pergerakan harga hanya berlegar di paras 1.16000 pada sesi Asia semalam (Rabu) sebelum mula memberi reaksi terjunan pada awal sesi Eropah sehingga ke penghujung sesi.
Yakni yang mana impak penurunan itu telah mencipta paras terendah terbaharu bagi 2021 sekitar 1.14750 dan zon tersebut turut merupakan paras yang paling rendah sejak dagangan Julai 2020.
 Sekiranya harga terus memperoleh pacuan daripada pengukuhan USD untuk susut lebih parah, zon sokongan seterusnya pada 1.14000 dijangka akan menjadi tumpuan baharu kepada pelabur.
Pergerakan harga tersebut juga bakal menguatkan jangkaan pelabur untuk melihat harga pada carta EUR/USD bagi mengekalkan trend bearish susulan momentum positif daripada data inflasi.
Andai kata harga berjaya untuk kembali mencatat kenaikan, mula sekali pelabur mungkin akan melihat lonjakan bagi menguji zon SBR (support become resistance) 1.15000 sebelum terus mendaki.
Pendakian yang lebih tinggi pula akan menyaksikan pergerakan harga mencapai semula zon SBR 1.16000 yang ketika ini dilihat seperti zon yang paling sukar untuk ditembusi pada beberapa minggu.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mampukah Ekonomi Australia Kembali Kukuh Selepas Penurunan Kadar Faedah Berturut-turut?

Bank pusat Australia sedang menumpukan fokus kepada pasaran buruh dan berkata bahawa mereka bersedia untuk mengubah polisi jika diperlukan untuk menyokong pertumbuhan ekonomi dan mengekalkan inflasi kembali pada sasaran bank pusat.
Dalam minit mesyuarat yang diterbitkan pada sesi Asia hari ini untuk mesyuarat pada 2 Julai lalu, setelah bank pusat menurunkan kadar faedah untuk dua bulan berturut-turut dan berada pada tahap yang terendah iaitu 1.00%, Reserve Bank of Australia (RBA) menyedari bahawa pertumbuhan gaji masih di tahap yang perlahan. Tindakan pelonggaran polisi akan kembali menyokong pertumbuhan ekonomi.
Gabenor RBA, Philip Lowe adalah yang pertama melaksanakan tindakan penurunan kadar secara berturut-turut pada Jun-Julai dalam tempoh 7 tahun, menandakan ramalan bank bahawa kadar pengangguran akan menurun kepada 4.5% sebelum mencetuskan inflasi yang pantas.
Sementara RBA memberi perhatian untuk merendahkan kadar pengangguran semasa yang berada di paras 5.2%, mereka menyedari bahawa indicator ekonomi memberi isyarat kadar pertumbuhan pekerjaan akan bergerak lebih sederhana untuk beberapa bulan yang akan datang. Setelah Australia menikmati kadar pertambahan pekerjaan yang kukuh untuk 2 tahun ini, ia lebih diserap oleh kadar penyertaan yang tinggi berbanding kadar pengangguran yang rendah.
 RBA menyedari kadar pengangguran yang rendah dalam kemajuan ekonomi berada pada tahap yang paling rendah dalam sejarah, namun masih gagal untuk diterjemahkan kepada kenaikan inflasi di Australia.
Bank pusat tersebut turut mengulangi bahawa, ahli mesyuarat akan terus memantau perkembangan pasaran buruh secara lebih mendalam dan akan mengubah dasar monetari jika diperlukan untuk menyokong ksetabilan ekonomi dan mencapai sasaran inflasi.
Pertumbuhan perlahan untuk beberapa suku tahun kebelakangan ini berikutan perbelanjaan isi rumah menurun memberi respon terhadap penurunan harga hartanah.
Masalah akan cuba diatas dan pertumbuhan ekonomi akan kembali diperkukuhkan semula menerusi tindakan penetapan kadar faedah serta pemotongan cukai selain mempertingkatkan infrastruktur dan memperbaharui sumber pelaburan.


GBP/USD Gagal Teruskan Lonjakan, Terbantut Pada Zon Halangan $1.2200

US dolar masih lagi gagal untuk mengukuh berbanding mata wang utama yang lain menuju ke penghujung minggu selepas Fed membuat kenaikan kadar faedah sebanyak 75 mata asas pada mesyuarat FOMC pagi Khamis semalam.
Menambah kemerosotan prestasi US dolar apabila terbitan data keluaran dalam negara kasar (GDP) Amerika Syarikat (AS) mencatatkan penguncupan untuk angka bacaan bagi suku tahun kedua.
Data KDNK catat penurunan ke paras -0.9% meleset berbanding jangkaan untuk meningkat kepada 0.4% yang menyusuli penguncupan pada suku pertama -1.6%. Secara teknikal, situasi penguncupan untuk dua suku berturut-turut ini menjadi isyarat kemelesetan ekonomi AS.
Sementara itu, selepas mesyaurat FOMC tumpuan pelabur akan beralih pula pada mesyuarat polisi Bank Of England (BOE) minggu hadapan untuk edisi Ogos dengan jangkaan peningkatan kadar faedah sebanyak 25 mata asas.
Mata wang Pound dilihat memaparkan pergerakan suram sepanjang minggu ini, namun masih bergerak lebih baik berbanding US dolar yang tidak menentu sehingga penghujung minggu. Situasi mungkin boleh berubah pada minggu berikutnya.

Perhatikan pergerakan harga bagi pasangan mata wang GBP/USD, harga pada dagangan Asia semalam bergerak lebih perlahan di bawah zon rintangan 1.22000, gagal untuk menyambung lonjakan sebelumnya ketika reaksi mesyuarat FOMC.
 Dan dipertengahan sesi Eropah pula, harga membuat penerjunan sekitar 90 pips.
 Namun harga yang susut hampir menyentuh paras 1.21000 kembali melantun semula pada dagangan yang bersambung ke sesi New York menuju semula ke zon 1.22000.
Pergerakan harga mendatar di sekitar paras 1.21700 pada Asia pagi ini (Jumaat) setelah penutupan dagangan sesi sebelumnya di sekitar tersebut dengan jangkaan untuk harga meneruskan lagi kenaikan sebelum tirai dagangan minggu ini berlabuh.
Untuk jangkaan kenaikan lebih tinggi yang bakal diteruskan, zon halangan 1.22000 bakal ditembusi untuk harga mencatatkan paras ketinggian terbaru 4 minggu dengan sasaran untuk peningkatan seterusnya adalah menuju zon ketinggian 1.23000.
Sebaliknya, jika harga menyusut dan menunjukkan isyarat berlakunya perubahan trend bearish semula selepas ini, harga bakal menguji semula paras sokongan 1.21000 dahulu sebelum memaparkan corak penurunan yang lebih jelas.
Seterusnya, penurunan yang lebih lanjut harga bakal menuju pula ke paras 1.2000 sebelum meneruskan penyusutan yang lebih rendah ke paras tumpuan sekitar 1.19400.
Lihat pada gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Menjunam Hari Ke-4, Ke Paras Terendah Terbaru 9 Minggu

Sentimen pasaran masih kekal tidak berubah menyaksikan pengukuhan berterusan US dolar dalam pasaran sementara matawang utama lain didagangkan menyusut.
Terdapat tanda-tanda ekonomi mula perlahan di Eropah dan juga Amerika Syarikat (AS) berikutan kebimbangan terhadap gelombang kedua Coronavirus yang kembali menyerang.
Matawang Euro terus menyusut dengan kebimbangan terhadap kes jangkitan yang meningkat di Eropah di samping data ekonomi melibatkan sektor pembuatan dan perkhidmatan diterbitkan bercampur-campur.
Federal Reserve (Fed) juga turut memberi amaran bahawa ekonomi AS memerlukan tambahan sokongan fiskal dalam berdepan penularan terbaru pandemik.
Pada carta pergerakan harga bagi pasangan matawang EUR/USD, harga kekal menyambung penurunan sehingga hari keempat berturut-turut selepas penurunan ketara harga bermula di awal minggu.
Trend kekal bearish dengan pergerakan harga masih di bawah paras halangan Moving Average 50 (MA50) pada rangka masa 1 jam pergerakan harga.
 Kenaikan harga juga dipamerkan semalam, namun harga gagal melepasi zon SBR (support become resistance) 1.17200 sebelum menyambung penurunan semula.
Jangkaan penurunan harga untuk minggu ini berkemungkinan mencecah paras terendah sekitar zon support 1.16000.
Sebaliknya jika harga kembali membuat kenaikan, zon SBR 1.17200 akan diuji semula. Kenaikan yang berjaya melepasi paras tersebut akan memberi isyarat awal perubahan trend bullish.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pelabur Tersentak Tengok GOLD Menjunam 1,000 Pips!

Dalam ketidaktentuan suasana yang masih dilanda oleh sentimen pilihan raya Presiden Amerika Syarikat (AS), pasaran dikejutkan dengan kejatuhan drastik harga emas pada sesi Eropah semalam.
Pada carta harga XAU/USD, harga telah menjunam sehingga 1,000 pips dari paras ketinggian sekitar 1960.00 mencecah ke paras sokongan 1850.00.
Apa sebenarnya telah berlaku yang menyebabkan kejatuhan harga emas tersebut?
Hal ini adalah didorong oleh berita berkenaan perkembangan ujian penghasilan vaksin yang kembali berlegar dalam pasaran.
Vaksin Covid-19 yang dihasilkan bersama oleh syarikat Pfizer dan BioNTech menyatakan bahawa berdasarkan ujian, tahap keberkesanan vaksin mencapai sehingga 90%. Angka peratusan yang sangat tinggi ini telah kembali meningkatkan keyakinan pelabur terhadap pemulihan semula ekonomi global.
Dengan penghasilan vaksin yang sudah hampir sempurna, pastinya akan memberikan gambaran untuk pencegahan pandemik dalam masa yang pantas sekaligus memulihkan aktiviti ekonomi di seluruh dunia.
 Disebabkan itu, keyakinan pelabur yang kembali meningkat telah mendorong aset safe-haven dilepaskan di mana sebelum ini menjadi tumpuan ketika suasana pasaran tidak menentu.
Setelah penurunan drastik harga pada carta XAU/USD ke paras 1850.00, harga kembali pantul semula untuk menutup dagangan sesi New York lebih tinggi dan kembali menguji paras tumpuan 1875.00 pada sesi Asia hari ini (Selasa).
Pelabur yang kini mula beralih tumpuan pada sentimen vaksin bakal memperlihatkan dagangan emas melanjutkan penurunan ke paras lebih rendah hari ini.
Penurunan harga emas di bawah paras sokongan 1850.00 dilihat akan menuju ke zon support 1800.00.
Namun jika harga kembali membuat kenaikan semula, paras harga 1900.00 akan kembali diuji untuk pelabur menilai reaksi harga di paras tersebut.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Perdagangan China Semakin Baik Pada Bulan Mei

Satu lagi negara yang mengeluarkan data imbangan perdagangan (trade balance) ialah China pukul 11.30 pagi tadi. China merekod lebihan dagangan yang semakin besar dengan peningkatan eksport yang melebihi jangkaan.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Lebihan dagangan China dalam nilai US dolar meningkat kepada $40.81 billion pada Mei dari $38.05 billion. Jangkaan penganalisis bagi data kali ini ialah jumlah lebihan meningkat sebanyak $47.5 billion.
 Eksport meningkat 8.7% dalam masa 12 bulan sehingga Mei di mana nilai import melonjak 14.8% dari tahun ke tahun.
Eksport selama ini menjadi penggerak utama ekonomi China. Manakala import ke China telah menjadi nadi utama dalam rantaian nilai global di mana memberi faedah kepada pengeluar komoditi global.
Kini, Beijing mahu membuat transformasi kepada ekonomi mereka daripada pertumbuhan tradisional yang dipandu oleh eksport dan pelaburan. China juga adalah negara yang banyak menyumbang kepada dagangan global dengan US ketika ini mahu melindungi ekonomi mereka yang sedikit mengurangkan momentum perdagangan global.


Data Pekerjaan Kanada Positif Membenam USD/CAD 120 Pip

Kanada menambah pekerjaan lebih daripada jangkaan walaupun dengan suasana pertumbuhan ekonomi yang perlahan. Pekerjaan sepenuh-masa (full-time) melonjak dengan kadar gaji meningkat pada bulan kedua berturut-turut.
Kadar pengangguran pula meningkat kepada 6.3% daripada jangkaa 6.2%. Data kali ini dilihat melegakan Bank of Canada (BoC) dengan mengurangkan masalah kecil dalam pasaran pekerjaan.
Ekonomi Kanada menambah 35,300 pekerjaan pada Oktober. Jangkaan pasaran untuk data kali ini ialah tambahan sebanyak 15,000 pekerjaan.
Dari segi tahunan (y/y) pekerjaan di Kanada meningkat sebanyak 308,100 atau kenaikan 1.7%. Pekerjaan sepenuh-masa (full-time) melonjak 88,700 berbanding peningkatan 112,000 pada bulan sebelum ini. Pekerjaan separuh masa (part-time) pula jatuh sebanyak 53,400.
 Dalam masa yang sama pada Jumaat, Amerika Syarikat juga mengeluarkan data pekerjaan yang menunjukkan kadar pengangguran US berkurangan ke paras terendah sejak Disember 2000.
Kanada adalah negara yang tertinggi merekod pertumbuhan ekonomi dari kalangan negara-negara kumpulan 7 (G7). Walaupun pertumbuhan sedikit meleset baru-baru ini, tetapi dengan data pekerjaan yang positif sedikit melegakan bank pusat (BoC).
Dari segi kadar gaji (average-hourly pay) meningkat 2.4% pada Oktober berbanding 2.2% yang direkodkan pada September.
Dengan pengukuhan pasaran pekerjaan di mana lebih banyak pekerjaan berkualiti (full-time) yang dihasilkan, Dolar Kanada melonjak dengan CAD/JPY naik hampir 90 pip, EUR/CAD jatuh 150 pip dan USD/CAD jatuh 120 pip.


Defisit Perdagangan New Zealand Mencatatkan -$705 Juta

Imbangan Perdagangan bagi negara New Zealand semakin baik pada November, tetapi masih mencatatkan defisit lima bulan berturut-turut.
Biro Statistik Nasional melaporkan defisit perdagangan (trade deficit) susut kepada NZ$705 juta dari $846 juta pada bulan sebelum.
Imbangan perdagangan (trade balance) adalah jumlah eksport tolak jumlah import bersih. Di mana jika hasil tolak itu  positif, ia dipanggil trade surplus (lebihan perdagangan) yang mana adalah baik manakala jika hasil tolak itu adalah negatif, ia dipanggi trade deficit (defisit perdagangan).
Kenapa lebihan perdagangan baik untuk sesebuah Negara? Ok, apabila kita mengatakan data imbangan perdagangan itu adalah trade surplus “lebihan perdagangan”, ia bermakna jumlah eksport adalah lebih banyak daripada jumlah import.
 Jika dibandingkan dengan November 2015, nilai eksport barangan jatuh sebanyak $219 juta kepada $3.86 bilion. Eksport pedaging mencatatkan kejatuhan tertinggi sebanyak 31%. Manakala eksport susu tepung, keju dan butter naik sebanyak 2.6%.
Dari segi eksport ke negara luar, Kesatuan Eropah mencatatkan kejatuhan 32% dan ke U.S. 23% seperti yang ditunjukkan oleh data rasmi. Eksport ke negara-negara lain termasuk China, Jepun dan Australia mencatatkan sedikit perubahan.
Defisit perdagangan dilihat semakin besar pada suku ketiga dan semakin baik ketika ini berikutan peningkatan eksport. Hal ini disebabkan permintaan dari pasaran Asia seperti China dan Jepun yang menjadi penyumbang utama kepada penyusutan defisit ini.
Perhatian ketika ini terarah kepada laporan pertumbuhan ekonomi (GDP) negara ini yang akan dikeluarkan pada Khamis. Ekonomi New Zealand dijangka akan berkembang sebanyak 0.8%. Tiada respon yang signifikan oleh pasaran forex sejurus data ini dikeluarkan.


US Dolar Kukuh, Laporan Pekerjaan NFP Papar Peningkatan Mengejutkan!

Dolar Amerika mengukuh pada dagangan awal minggu di sesi Asia susulan data yang diterbitkan menunjukkan peningkatan mengejutkan dalam pasaran pekerjaan Amerika Syarikat, tetapi pergerakan dolar USD agak terbatas berikutan masih dibelenggu kebimbangan mengenai ketidakpastian dagangan.
Laporan pekerjaan NFP AS menunjukkan peningkatan yang memberangsangkan pada bulan November dengan penambahan sebanyak 266, 000 pengambilan pekerjaan daripada yang disasarkan untuk meningkat sebanyak 187, 000 dengan kadar pengangguran menurun kepada 3.5% daripada 3.6%.
Peningkatan dalam pembacaan tersebut merupakan penambahan terbesar dalam tempoh 10 bulan yang terutamanya didorong oleh kenaikan pengambilan pekerjaan dalam industri kesihatan dan bekas pekerja kembali bekerja di GM General Motors.
Dengan pembacaan yang memberangsangkan ini, ia menguatkan lagi jangkaan bahawa Federal Reserve (Fed) akan mengekalkan kadar faedahnya dalam mesyuarat polisi pada minggu ini.
 Sementara itu dalam perkembangan perdagangan, Penasihat Ekonomi White House larry Kudlow memberitahu bahawa tarikh pelaksanaan tarif ke atas barangan import China akan tetap diteruskan pada 15 Disember ini, tetapi Presiden AS Donald Trump dikatakan menyukai bagaimana rundingan dagangnya dengan China sedang berjalan.
Dagangan USD berbanding safe-haven yen menyusut berikutan data pertumbuhan GDP Jepun pada suku ketiga menunjukkan peningkatan yang lebih cepat, dipacu oleh permintaan domestik yang kukuh meskipun eksport di negara itu terkesan oleh kelembapan pertumbuhan global dan peningkatan ketegangan perdagangan.
Dolar Kanada didagangkan menyusut berbanding USD susulan penurunan dalam pasaran pekerjaaan Kanada dengan turun sebanyak 71, 200 jauh tersasar daripada jangkaan untuk meningkat sebanyak 10, 000 manakala kadar pengangguran naik kepada 5.9% daripada yang disasarkan untuk kekal pada 5.5%.
Matawang pound diniagakan tinggi berbanding USD dengan keyakinan parti PM UK Boris Johnson akan memenangi pilihan raya UK yang akan berlangsung pada Khamis ini. Tinjauan terbaru menunjukkan Parti Konservatif masih mendahului dengan 10 mata daripada Parti Buruh.


Ada Yang Sudah Mula Tenung Chart Pagi Ini? Update Ini Khas Untuk Anda!

Yen dan Aussie kekal stabil berbanding US Dollar pada awal sesi berikutan pasaran sedang menanti laporan NFP yang bakal dikeluarkan hari ini. Angka itu dianggap penting kerana bakal menjadi petunjuk utama ekonomi bagi kenaikan kadar oleh Fed.
USD/JPY meningkat 0.02%, manakala AUD/USD didagang menurun 0.03%.
USD/JPY, 30 minit
AUD/USD, 30 minit
 US Dollar Index yang mengukur kekuatan Greenback kali terakhir dinilai pada 95.66.
Semalaman, Dollar merosot lebih rendah berbanding matawang utama yang lain kerana data pembuatan AS dilaporkan tergelincir ke angka terendah dalam tempoh 7 bulan.
Institut Pengurusan Bekalan berkata data aktiviti pembuatan menurun kepada 49.4 daripada bacaan Julai.
Terdahulu, Jabatan Buruh AS berkata, bilangan individu yang memfailkan manfaat pengangguran meningkat seramai 2,000 orang.
Dalam masa yang sama, tumpuan terus diberikan kepada laporan gaji NFP bagi petunjuk yang lebih mendalam terhadap kekuatan pasaran pekerjaan. Perkara ini penting kerana Stanley Fischer berkata pada awal minggu ini bahawa pasaran buruh akan memberikan petunjuk yang lebih jelas terhadap kenaikan kadar.


USD Meningkat, Data Jualan Runcit AS Redakan Kebimbangan Terhadap Risiko Kemelesetan

Permulaan dagangan pada sesi Jumaat menyaksikan matawang dolar Amerika Syarikat (AS) kembali diniagakan kukuh didorong oleh data jualan runcit yang positif, meredakan sementara kegelisahan terhadap risiko kemelesetan ekonomi gara-gara penyongsangan lengkungan pada hasil bon AS.
Hasil pulangan bon 2 tahun AS menurun daripada 1.58% kepada 1.46%, terendah sejak 2017 manakala hasil pulangan bon 10 tahun pula turun kepada 1.47% daripada 1.59%, terendah sejak tahun 2016.
Data jualan runcit AS untuk bulan Julai yang dikeluarkan pada sesi pasaran New York semalam mencatatkan kenaikan kepada 0.7% dengan mudah mengatasi jangkaan kekal oleh pasaran pada 0.3% seperti bulan sebelumnya.
 Sementera bacaan jualan runcit teras juga turut meningkat kepada 1.0% mengatasi jangkaan kenaikan 0.4% oleh pasaran daripada bacaan 0.3% pada bulan Jun yang telah dikemaskini menurun.
Kemudiannya, data pengeluaran perindustrian di Amerika Syarikat menyusul selepas itu dengan angka bacaan yang kurang memuaskan. Bacaan data bagi bulan Julai mencatatkan penurunan -0.2% meleset berbanding jangkaan penguncupan 0.1% oleh pasaran dengan bacaan pada bulan Jun sebelumnya dikemaskini meningkat kepada 0.2%.
Berhubung perkembangan geopolitik, China dilaporkan mengeluarkan kenyataan yang kurang menyenangkan kepada pasaran dengan menyatakan Amerika Syarikat telah mencemari konsesi terdahulu dan China bakal mengambil tindakan balas.
Sementara di Eropah, ada laporan berkenaan European Central Bank (ECB) yang memberi tekanan terhadap dagangan dolar Euro dan turut menjadi faktor meningkatkan dagangan dolar AS. Bank pusat Eropah tersebut dikatakan sedang membuat persiapan untuk tindakan rangsangan pada bulan September ini.


Kebangkitan USD Benam Mata Wang Utama Menjelang NFP AS!

ECB dan BOE beri petunjuk kurang memberangsangkan
Tuntutan pengangguran AS positif
Data pekerjaan NFP AS kini jadi tumpuan

US dolar kembali bangkit untuk memulihkan sebahagian besar daripada kerugian yang dicatatkan susulan keputusan Federal Reserve (Fed) dengan tumpuan pasaran kini terarah kepada penerbitan data pekerjaan NFP Amerika Syarikat.
Indeks dolar yang mengukur kekuatan dolar greenback berbanding sekumpulan mata wang utama meningkat lebih tinggi dari paras terendah 9 bulannnya untuk diniagakan pada 101.85 ketika sesi Asia.
Kebangkitan ini mungkin turut dipengaruhi oleh data tuntutan pengangguran AS yang menunjukkan pengurangan pada minggu lalu, secara tidak langsung memberi isyarat lebih baik buat data NFP.
Ekonomi AS dijangka akan menambah sebanyak 193,000 pekerjaan pada bulan Januari, turun dari 223,000 pekerjaan yang dicatatkan sebelumnya, manakala kadar pengangguran pula meningkat pada 3.6%.
 Sementara itu, mata wang pound tergelincir lebih rendah selepas Bank of England (BOE) menepati jangkaan pasaran untuk meningkatkan kadar sebanyak 50 mata asas kepada 4.00%.
Dalam kenyataan susulan Gabenor Andrew Bailey, beliau tidak lagi menyebut perkataan “secara paksa” dalam panduannya, sebaliknya menyatakan bahawa “jika terdapat bukti tekanan yang lebih berterusan, maka pengetatan lanjut dasar akan diperlukan”.
Ini secara tidak langsung membuatkan pelabur mentafsirkannya sebagai tanda-tanda bahawa BOE mungkin akan menghentikan (pause) pengetatannya.
Selain itu, mata wang euro turut merosot susulan keputusan Bank Pusat Eropah (BOE) yang melaksanakan kenaikan kadar sebanyak 50 mata asas kepada 3.00%.
Presiden Christine Lagarde memberi petunjuk bahawa bank pusat mungkin meningkatkan kadar faedah 50 mata asas lagi pada bulan Mac, tetapi beliau berkata keputusan selanjutnya akan bergantung kepada data yang masuk.
Walaupun dilihat hawkish, namun dagangan euro gagal memanfaatkannya dengan menghapuskan keuntungan yang diraih susulan keputusan Fed.


GBP/USD ‘Berehat’ Selepas Terjun 300 Pips Minggu Lalu

Pergerakan harga pada carta pasangan mata wang GBP/USD kembali perlahan semula pada penghujung minggu lalu selepas memaparkan aksi yang agresif pada Khamis susulan reaksi terhadap perang yang tercetus antara Rusia dan Ukraine.
Dengan pengukuhan oleh US dolar sebagai safe-haven dan juga penyusutan oleh Pound, harga telah menjunam sekitar 270 pips pada Khamis mencecah paras terendah terbaru 9 minggu sekitar 1.32750.
Namun pada Jumaat, penurunan harga tidak diteruskan dan harga pantul berlegar di sekitar paras 1.40000 sehingga dagangan minggu tersebut berakhir.

Pelabur masih lagi melihat sebagai isyarat trend bearish pada carta GBP/USD ekoran harga kekal berada di bawah paras halangan Moving Average 50 (MA50) pada rangka masa 1 jam, malah harga juga dibuka lebih rendah pada pembukaan pasaran awal minggu ini.
Memulakan dagangan sekitar paras 1.33200, harga menunjukkan peningkatan awal di sesi Asia pagi Isnin sementara pelabur kekal memantau perkembangan krisis Rusia-Ukraine.
Untuk jangkaan penurunan, harga yang turut di bawah zon 1.33000 semula bakal menuju pula ke paras 1.32000 untuk menguji zon support tersebut sekaligus mencatatkan paras terendah terbaru 10 minggu.
 Zon support tersebut telah diuji beberapa kali pada dagangan Disember 2021 lalu namun harga gagal tembusi lebih rendah.
Sementara jika situasi pasaran berubah dan Pound mula mengukuh berbanding US dolar, harga bakal meningkat di atas paras 1.34000 dan melepasi halangan MA50 untuk memberikan petunjuk perubahan trend bullish.
Kenaikan harga seterusnya dilihat akan menuju paras 1.35000 untuk menguji zon SBR (support become resistance) tersebut selepas zon itu berjaya ditembusi pada penurunan ketara harga minggu lalu.
Kenaikan yang berjaya diteruskan kemudiannya akan ke paras 1.357000 atau lebih tinggi lagi bakal menuju semula zon rintangan pada 1.36500 yang menjadi tumpuan pada minggu-minggu sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenyataan Menteri Kewangan Jepun, Taro Aso Melemahkan Pergerakan Yen

Aussie melemah sejurus selepas pengumuman data kelulusan perdagangan dan bangunan. Nasib yang sama buat matawang yen apabila turut dinilai lemah pada sesi ini menurut komen Menteri Kewangan Jepun.
AUD/USD didagang menurun 0.01%, manakala USD/JPY dikatakan meningkat 0.24% selepas yen dinilai lemah.
AUD/USD, 15 minit
USD/JPY, 15 minit

Menteri Kewangan Jepun, Taro Aso berkata, kadar pertukaran menunjukkan “pergerakan ekstrim” dan dia sedang meneliti pergerakan matawang ini. Disamping itu, Perdana Menteri Jepun, Shinzo Abe juga telah meluluskan jumlah yang besar bagi rangsangan fiskal bagi meningkatkan ekonomi Jepun.
Aso berkata demikian selepas mesyuarat kabinet setelah menyaksikan peningkatan terhadap yen sejak minggu lepas.
 Di Australia, data kelulusan bangunan dilaporkan merosot. Imbangan dagangan (trade balance) juga dilaporkan meningkat kepada defisit sebanyak A$3.195 billion.
Kemudiannya di New Zealand, jangkaan inflasi dikeluarkan dengan angka terdahulu 1.6%. NZD/USD bergerak flat pada 0.7172.
NZD/USD, 15 minit
Selain itu, US Dollar Index juga mencatatkan peningkatan dalam sesi ini.
Semalaman, Dollar mencatat keuntungan berbanding matawang lain. Institut Pengurusan Bekalan berkata, Indeks aktiviti pembuatan bulan Julai menurun berbanding sebelumnya. US Dollar juga pulih dari kerugian mendadak selepas BoJ meluluskan langkah-langkah rangsangan yang bersifat sederhana pada Jumaat lalu.
Namun begitu, sentimen US Dollar itu kekal rapuh setelah bacaan suku ke-2 KDNK Amerika Syarikat hanya 1.2% berbanding jangkaan awal, 2.6%.
Anda loss hari ini? Artikel ini mungkin akan dapat menenangkan diri. Salam selasa yang lebih ceria!


US Dollar Masih Terkesan Dengan Keputusan Mesyuarat FOMC Semalam

Yen meningkat pada hari Jumaat menjelang semakan dasar bank pusat yang menjadi tumpuan utama kebanyakan pelabur.
USD/JPY mencatat penurunan sebanyak 1.03%, manakala AUD/USD meningkat sebanyak 0.36%.
USD/JPY, 1 jam

AUD/USD, 1 jam

BoJ dikatakan akan mengumumkan kenyataan dasar monetari dan kadar faedah terbaru dalam satu sesi.
Terdahulu, perbelanjaan isi rumah di Jepun jatuh pada bulan Jun. Data CPI turut merosot sebanyak 0.4% bagi bulan Jun. Sementara itu, pengangguran di Jepun juga menurun ke 3.1% daripada 3.2%.
Juga di Jepun, pengeluaran industrI melonjak 1.9%, sebaliknya jumlah jualan runcit tergelincir sebanyak 1.4% pada bulan Jun.
 Di Australia, Indek Harga Pengeluar (PPI) bagi suku ke-2 meningkat 0.1%.
Yen mula meningkat berbanding US Dollar sejak semalam berikutan jangkaan BoJ gagal memenuhi jangkaan pasaran dalam meluluskan langkah-langkah pelonggaran pada hari Jumaat.
Walaupun Perdana Menteri Jepun, Shinzo Abe melancarkan pelan rangsangan bernilai 28 trillion yen, Reuters melaporkan bahawa kerajaan Jepun hanya boleh menyediakan 7 trillion yen sebagai langkah rangsangan fiskal secara langsung. Jika Abe tidak dapat menunaikan janjinya, ekonomi Jepun akan mula melompat kearah inisiatif rangsangan yang lebih luas. BoJ juga akan merasakan tekanan untuk menurunkan lagi kadar faedah.
US Dollar Index, terus merosot sebanyak 0.21%. semalam US Dollar mencatat kerugian apabila masih mencerna keputusan Fed dalam mengekalkan kadar faedah. Namun, Greenback masih meningkat sebanyak 2.43% berbanding yen. Hal ini berikutan bekas Pengerusi Fed, Ben Bernanke menggariskan kesan dasar kewangan helikopter ke atas ekonomi Jepun pada mesyuarat di Tokyo.
Pelabur pasaran tukaran wang asing global terus bertindak balas terhadap keputusan kadar faedah terbabit. Walaupun melaporkan bahawa risiko jangka terdekat bagi prospek ekonomi telah berkurangan, FOMC menjelaskan, peningkatan secara beransur-ansur hanya akan dicapai dalam jangka masa pendek pada bulan-bulan akan datang.
Bagi sebahagian besar pelabur, mereka mentafsirkan kenyataan itu sebagai petunjuk dovish, untuk melambatkan masa kenaikan kadar pada masa akan datang, seawal bulan September. Kumpulan CME menurunkan kebarangkalian bagi kenaikan kadar pada bulan September oleh FOMC.
Sebarang kenaikan kadar oleh FOMC bakal meningkatkan nilai US Dollar.


Keputusan Dovish ECB, EUR/USD Terjun Ke Paras Terendah Terbaru!

Dagangan pasangan matawang EUR/USD mencatatkan penurunan ke paras terendah tahunan terbaru semalam selepas bank pusat Eropah mengumumkan keputusan mesyuarat dasar monetari.
European Central Bank (ECB) telah mengekalkan kadar faedah tidak berubah di paras 0.00% untuk mesyuarat edisi Januari dan mengumumkan kajian dasar strategik polisi monetari yang terbaru.
Kajian dijangka akan selesai pada penghujung 2020 dan Presiden ECB, Christine Lagarde menyatakan kebimbangan perubahan iklim.
Krisis tersebut bakal mencetuskan penggunaan rangsangan monetari tambahan dan susulan tersebut, dolar Euro mengalami penyusutan ketara pada sesi New York semalam.
Setelah dagangan EUR/USD mendatar sejak sesi Asia, harga mula menunjukkan pergerakan drastik memasuki awal sesi pasaran New York.
Harga yang cuba melakukan kenaikan mencapai paras ketinggian sekitar 1.11070 kemudiannya menjunam 70 pips susulan kenyataan dovish bank pusat ECB.
Penurunan lebih rendah semula dari paras halangan Moving Average 50 (MA50) telah menembusi zon support 1.10700 sehingga harga mencecah paras terendah terbaru sekitar 1.10350 yang juga merupakan zon support pada dagangan Disember lalu.
 Harga kemudian kembali bergerak perlahan sehingga sesi pasaran New York berakhir dan menutup dagangan di paras sedikit tinggi.
Dengan tekanan oleh faktor wabak coronavirus, dagangan EUR/USD berkemungkinan bakal meneruskan penurunan lebih rendah.
Penurunan seterusnya dilihat akan menuju paras tumpuan pada 1.10000 yang juga merupakan zon support pada dagangan November 2019.
Jika kenaikan harga dipamerkan, harga bakal menguji semula paras 1.10700 yang dilihat sebagai zon SBR (support become resistance) yang terbaru.
Kenaikan lebih tinggi bakal menuju pula paras 1.11000 yang menjadi resistance sebelum ini.
Lihat gambar carta pasangan matawang EUR/USD di bawah untuk rujukan analisis teknikal anda.


Analisis Teknikal GBP/JPY – Timeframe H1 – 5/9/2018

Data pekhidmatan PMI di UK yang dikeluarkan pada 4.30 petang ini mencatatkan bacaan yang positif. Namun begitu, nilai matawang GBP masih dilihat lemah ekoran pasaran lebih tertumpu terhadap isu Brexit yang menunjukkan perkembangan yang kurang memberangsangkan. Data tersebut yang sebelum ini dijangka akan mencatatkan bacaan yang lemah berikutan data pengeluaran PMI yang jatuh Isnin lalu sebaliknya menunjukkan bacaan positif hari ni, namun impak yang lemah dilihat terhadap GBP disebabkan faktor-faktor yang tidak menyokong matawang sterling itu buat masa sekarang. Dengan sentimen pasaran yang dilihat berisiko, matawang GBP dijangka akan terus didagangkan lemah.
Sebaliknya, faktor tersebut memberi kelebihan ke atas matawang JPY ekoran permintaan terhadap matawang safe-haven akan meningkat apabila pasaran dalam keadaan berisiko (risk-off). Isu perang dagang antara Amerika Syarikat dan China khususnya, menimbulkan kebimbangan terhadap para pelabur dan pemain dalam pasaran seterusnya mendorong mereka beralih dari aset berisiko kepada pasaran yang lebih selamat sekaligus akan meningkatkan permintaan terhadap matawang berpulangan rendah terutamanya JPY.
 Jika dilihat pada chart bagi pasangan matawang GBP/JPY, harga telah membuat penurunan dari paras resistance 145.500 sehingga paras terendah semalam pada zon harga 142.600. Pergerakan harga semalam dilihat agak perlahan di antara julat harga 143.371-142.583. Pada sesi pasaran Asia dibuka hari ini, harga membuat sedikit kenaikan melepasi paras 143.370 dan menyentuh resistance di paras 143.560 sebelum membuat penurunan dan kembali semula ke zon julat harga semalam.
Harga dilihat sedikit ditekan rendah selepas pasaran London dibuka hari ini dan dijangka akan menuju ke paras support 142.400 dan seterusnya di 142.000. Jika sentimen dalam pasaran kekal berisiko dan harga menyambung penurunan, harga berpotensi untuk sampai ke paras support 141.100. Sebaliknya jika harga membuat kenaikan, harga akan kembali menguji paras resistance 143.560 dan jika paras tersebut berjaya ditembusi (breakout), paras resistance yang dilihat akan dicapai adalah pada 143.860 dan seterusnya di 144.350. Manakala, major resistance adalah pada paras resistance terdahulu di paras 145.500.

Paras support: 142.778, 142.287, 141.990.
Paras resistance: 143.566, 143.863, 144.354.


Lima Perkara Yang Anda Perlu Tahu Dalam Pasaran Forex Hari Ini

Ini perkara-perkara yang anda perlu tahu dalam pertengahan sesi Eropah sehingga pembukaan pasaran New York malam ini. Antara yang menjadi perhatian pemain pasaran hari ini ialah:
#1 Fokus kini terarah kepada laporan minit mesyuarat Federal Reserve yang akan dikeluarkan pada pukul 2 pagi Khamis. Minit ini akan diteliti kerana ia dijangka akan memberikan isyarat tentang polisi monetari di masa akan datang.
Untuk pengetahuan anda, pasaran kini menjangka akan terdapat lagi dua kali kenaikan kadar faedah pada tahun ini dan ada juga sesetengah yang menjangka tiga kali kenaikan. Kenaikan dua kali atau lebih bergantung kepada prestasi ekonomi semasa dengan melihat data-data ekonomi dan komen-komen dari bank pusat.
#2 Matawang Yen mendapat permintaan dan menjadi matawang paling kuat pada Rabu apabila pasaran mendapati Presiden Trump telah mengurangkan keyakinan terhadap perkembangan rundingan antara dua ekonomi terbesar dunia. Trump berkata pada Selasa bahawa beliau tidak gembira dengan rundingan terbaru antara AS-China.
 Selain itu, satu perkara lagi yang memburukkan sentimen adalah isu Korea Utara di mana Trump berkata terdapat peluang yang besar rundingan beliau dengan Kim Jong Un tidak akan berlaku pada 12 Jun.
#3 Kejatuhan mendadak matawang Euro adalah disebabkan kejutan daripada data PMI yang menunjukkan aktiviti ekonomi semakin perlahan ke paras terendah 18 bulan yang lalu. Dengan data yang mengecewakan, sudah tentu pasaran melihat pengetatan kadar faedah mungkin berlaku lebih lewat dan mengurangkan potensi pengetatan polisi monetari di masa akan datang.
#4 Matawang GBP melemah pada pukul 4.30 petang tadi selepas data inflasi UK dikeluarkan. Data-data inflasi merekodkan bacaan yang kurang memberangsangkan yang meleset daripada jangkaan pasaran. Data inflasi penting yang menjadi tumpuan pasaran iaitu indeks harga pengguna (CPI) hanya merekodkan bacaan 2.4% meleset daripada jangkaan kenaikan 2.5% (YoY). Bacaan 2.4% ini pula adalah catatan terendah sejak Mac 2017.
#5 Harga minyak mentah bergerak lebih rendah pada Rabu selepas laporan bahawa OPEC berkemungkinan akan meningkatkan pengeluaran seawal Jun. Kebimbangan terhadap isu bekalan dari Iran dan Venezuela menimbulkan kebimbangan bahawa OPEC berkemungkinan meningkatkan pengeluarannya, menurut Reuters.


Pengguna Kekal Berbelanja! Lonjakan Data Jualan Runcit Bulan Januari Memusnahkan Jangkaan Pakar Ekonomi

Jualan runcit di A.S. meningkat lebih daripada yang dijangkakan dalam permulaan tahun ini, sebagai tanda bahawa kesediaan pengguna untuk berbelanja mungkin meningkat, sebahagiannya disebabkan oleh pasaran buruh yang kukuh dan inflasi yang mula menyederhana.
Menurut angka baharu daripada Jabatan Perdagangan pada hari Rabu, jualan runcit pelarasan bermusim dalam ekonomi terbesar dunia itu meningkat sebanyak 3.0% pada bulan Januari pada asas bulanan, melantun semula daripada penurunan sebanyak 1.1% pada bulan Disember.
Ahli ekonomi telah menganggarkan bahawa angka itu akan meningkat sebanyak 1.8%.
 Bacaan itu datang selepas data pada hari Selasa menunjukkan bahawa inflasi menjadi sederhana kepada 6.4% tahun ke tahun pada bulan Januari, berikutan beberapa siri kenaikan kadar faedah yang agresif oleh Rizab Persekutuan. Walau bagaimanapun, inflasi meningkat dari bulan ke bulan.
Sementara itu, data NFP meningkat sebanyak 517,000 hingga pertengahan bulan, secara tiba-tiba mematahkan aliran empat bulan untuk memperlahankan perolehan pekerjaan. Penganalisis menjangkakan penurunan selanjutnya kepada 185,000, yang merupakan pertumbuhan pekerjaan paling perlahan dalam hampir dua tahun.
Data gaji Disember juga disemak sebanyak 37,000 dan November sebanyak 34,000, mengukuhkan kejutan dalam angka Januari. Oleh yang demikian, angka-angka tersebut memberikan bukti lanjut bahawa pasaran buruh yang terlalu panas apabila pandemik mereda.
Indeks US dolar yang mengukur US dolar berbanding enam mata wang utama kekal mengukuh dengan pengukuhan 0.60% kepada paras dagangan 103.745 selepas data jualan runcit dikeluarkan.


EUR/USD Belum Habis Lagi Pecah Rekod Ketinggian 2 Tahun

US dolar terus pamerkan penyusutan menuju penghujung minggu ini ke paras terendah 2 setengah tahun berbanding mata wang utama yang lain susulan sentimen risk-on pasaran yang memberi keyakinan terhadap para pelabur.
Walaupun parti Republik dan Demokrat di Kongres Amerika Syarikat (AS) masih gagal mencapai persetujuan dalam pelaksanaan pakej rangsangan ekonomi sebelum ini, terdapat tanda-tanda awal untuk pakej bernilai $908 bilion cadangan oleh kedua-dua pihak tersebut yang menarik perhatian pasaran.
Pelabur optimis pakej rangsangan akan mencapai persetujuan sebelum tarikh akhir 11 Disember ini atau sebaliknya bakal berdepan risiko penutupan kerajaan.
Faktor-faktor positif tersebut telah berjaya melonjakkan dagangan Euro berbanding US dolar walaupun bank pusat Eropah (ECB) bakal meningkatkan pelonggaran kuantitatif pada minggu hadapan.
Pada carta harga pasangan EUR/USD, dapat dilihat kenaikan harga yang dipamerkan belum lagi berakhir untuk terus mencatatkan paras tertinggi 2 tahun.
 Setelah kenaikan sebelum ini mencapai paras ketinggian 1.20900, dagangan semalam melihatkan harga yang menguji paras resistance tersebut telah berjaya menembusinya pada sesi New York untuk menutup dagangan di paras ketinggian baru sekitar 1.21250.
Momentum yang dikekalkan akan melihatkan harga menuju ke paras 1.21500 untuk terus merekodkan paras tertinggi terbaru sejak April 2018.
Namun, pelabur perlu berwaspada jika berlaku perubahan sentimen dalam pasaran yang akan kembali menekan harga lebih rendah semula berkemungkinan dengan pengukuhan semula US dolar.
Penurunan harga dilihat akan kembali semula menguji zon RBS (resistance become support) pada 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.


Sebelum Sambung Tengok Chart, Trader Pound dan Sterling Perlu Hadam Artikel Ini!

Pound tergelincir lebih rendah berbanding US Dollar pada Selasa selepas pengumuman data UK.
GBP/USD dicatat pada 1.3060, merosot 0.28%.
GBP/USD, 1 jam
 Bank of England sebelum ini melaporkan bahawa pinjaman bersih individu meningkat sebanyak £ 3.8 bilion bagi bulan Julai.
Sementara itu, matawang Amerika terus meneruskan pengukuhan sejak Jumaat yang lalu.
Sterling juga direkod lebih rendah berbanding euro, dengan EUR/GBP meningkat 0.11% kepada 0.8547.
Rasa-Rasa Ada Trader Yang Nak ‘Open Position’ Pada NFP Nanti? Baca Update Ini Dulu!


Komoditi Hitam Ketika Ini Dipengaruhi ‘Production’ Dari US

Komoditi hitam hampir-hampir memadam kenaikan harga yang direkodkan minggu lepas berikutan kejatuhan mendadak pada Isnin. Dagangan Isnin dipengaruhi oleh kebimbangan kenaikan pengeluaran dari US dan penguatan US dolar.
Minyak Brent (Brent-oil) didagang di sekitar $53-$57 setong sejak beberapa minggu ini selepas penganalisis menjangka potensi kenaikan keluaran oleh US ditambah lagi dengan harga komoditi ini yang semakin meningkat disebabkan pengukuhan US dolar.
Tidak dapat dinafikan harga minyak mentah mendapat sedikit sokongan dari ketegangan antara Iran-US berikutan ujian peluru berpandu oleh Iran.
 Kenaikan jumlah pelantar di US juga membenam kesan dari pemotongan oleh OPEC dan non-OPEC. Pelantar di US meningkat sejak 14 minggu lepas dalamlaporan Baker Hughes. Minggu lepas sahaja Baker Hughes melaporkan pelantar di US bertambah sebanyak 17 pelantar kepada 583 pelantar setakat ini.
Dalam sesi Isnin pula Iran menyatakan telah menemui satu kawasan yang menyimpan sumber minyak mentah dan gas yang besar di negara itu. Berdasarkan anggaran awal kawasan tersebut menyimpan 15 billion tong minyak dan 2330 trillion kaki persegi ‘gas’. Hal ini sudah tentu mampu meningkatkan pengeluaran di masa akan datang.
Minyak West Texas intermediate (WTI) ketika ini didagangkan di sekitar $53.14 setong turun dari paras tertinggi Isnin $54.54, manakala minyak Brent (Brent-oil) didagangkan pada harga $55.52 semasa artikel ini ditulis, turun dari paras tertinggi $57.20.


Kadar Inflasi Malaysia Kembali Bertenang!

Menjadi tumpuan pada pelabur tempatan hari ini, data indeks harga pengguna (CPI) Malaysia pada Disember 2022 mencatat penyusutan 3.8% dari catatan 4% bulan sebelumnya.
Secara bulanan, inflasi pada Disember hanya meningkat 0.2% berbanding November pada 0.3%.
Manakala, inflasi bagi tahun keseluruhan 2022 pula dilaporkan mencanak 3.3% berbanding 2.5% pada tahun 2021.
Sementara inflasi teras yang mengukur perubahan dalam harga barangan dan perkhidmatan tidak termasuk harga makanan segar dan harga barangan ditadbir oleh kerajaan didapati melonjak 4.1% pada Disember 2022 daripada 4.2% pada November 2022.
 Ikuti ringkasan data inflasi bulan Disember yang dikeluarkan oleh Jabatan Statistik Negara (DOSM) di bawah.

Kategori makanan dan minuman bukan beralkohol susut 6.8% pada December berbanding 7.1% ketika November

Sub kategori daging junam 7.8% daripada 8.2%
Sub kategori susu, keju dan telur turun 7.1% daripada 8.9%
Sub kategori roti, nasi dan bijiran lain gelincir 7.0% daripada 7.5%
Sub kategori gula, jam, madu, coklat dan manisan lonjak 4.0% daripada 3.6%
Sub kategori buah-buahan susut 4.0% daripada 4.1%
Sub kategori minyak masak junam 1.0% daripada 2.6%.

Kategori pengangkutan jatuh 4.9% berbanding 5%
Kategori perabot, barangan perumahan dan penyelenggaraan kekal 3.7%
Kategori restoran dan hotel raih 7.4% berbanding 7.0%

Seterusnya, empat negeri yang mengalami kenaikan harga inflasi melebihi paras inflasi negara 3.8% pada Disember 2022 adalah Wilayah Persekutuan Putrajaya (7.9%), Selangor (4.5), Sarawak (4.1%) dan Johor (3.9%).
Dalam pada itu, secaa perbandingan, Malaysia merekodkan kadar inflasi yang lebih rendah daripada beberapa negara seperti Zon Euro(9.2%), Filipina (8.1%), Amerika Syarikat (6.5%), Thailand (5.9%), Indonesia (5.5%) dan Republik Korea (5.0%).


EUR/USD Masih Gagal Tembus Paras $1.2000, Harga Susut Semula

Mata wang Euro menerima tekanan dalam pasaran berikutan pengukuhan semula US dolar pada sesi New York selepas lonjakan pada hasil perbendaharaan Amerika Syarikat (AS) ke paras ketinggian terbaru melepasi 1.7%.
Pergerakan harga pada carta pasangan mata wang EUR/USD susut semula dari paras ketinggian 1.19900 selepas pasaran menyaksikan lonjakan sebelumnya susulan mesyuarat FOMC.
Perkembangan di Eropah berkenaan vaksin AstraZeneca yang positif juga gagal untuk menyokong pengukuhan bagi mata wang Euro.
Berhubung kebimbangan kesan sampingan sebelum ini, Agensi perubatan Eropah telah memaklumkan bahawa vaksin AstraZeneca adalah selamat digunakan dan beberapa negara telah mengumumkan untuk meneruskan semula program vaksinasi selepas ditangguhkan sementara sebelum ini.
Masih gagal melepasi rintangan 1.20000, harga pada carta EUR/USD jatuh semula ke zon RBS (resistance become support) 1.19000 selepas ditekan oleh pengukuhan US dolar yang ketara pada sesi Eropah semalam.
Pergerakan harga di bawah paras halangan Moving Average 50 (MA50) pada rangka masa 1 jam juga turut memberi isyarat untuk trend bearish semula.
 Namun zon 1.19000 perlu ditembusi sebelum harga meneruskan penurunan lebih rendah dijangkakan sehingga ke paras support 1.18000.
Sekiranya harga berjaya bangkit melonjak semula, paras rintangan 1.20000 pada zon SBR (support become resistance) akan menjadi tumpuan harga untuk diuji.
Kenaikan lebih tinggi boleh mencapai sehingga ke zon tumpuan 1.20600-1.20900 semula.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Semangat Pelabur Zon Eropah Jatuh Keparas Terendah 5 tahun lalu!

Berdasarkan kajian soal selidik yang dikeluarkan oleh Sentix, semangat para pelabur di Zon Eropah semakin mengendur pada bulan Ogos sehingga mencatat bacaan terendah sejak Oktober 2014. Laporan tersebut juga menyatakan amaran bahawa kegawatan ekonomi bakal terjadi di Jerman.
Berdasarkan kumpulan pengkaji Sentix, indeks sentimen pelabur di zon Eropah jatuh kepada -13.7 pada bulan Ogos daripada -5.8 pada Julai, jauh tersasar daripada sasaran penganalisis yang menjangkakan bacaan pada -7.7. Jangkaan bahawa bacaan akan terus jatuh daripada -13.0 kepada -20.0, iaitu bacaan terendah sejak Ogos 2012 jika kegawatan ekonomi berlaku. Pada 2012 yang lalu, zon ekonomi eropah dihimpit dengan krisis hutang.
 Pada tahun tersebut, Presiden Bank Pusat, Mario Draghi telah berjanji akan melakukan apa sahaja bagi menyelamatkan Eropah. Namun jangka masa Draghi  semakin hampir tamat, bacaan jangkaan ekonomi masih melepasi tahap yang memuaskan.
Pada bulan Julai, ECB telah mengubah arah tuju kadar faedah dan mengeluarkan arahan menyediakan lebih banyak pilihan untuk pelonggaran polisi.
Laporan kajian selidik Sentix adalah berdasarkan soal selidik 930 pelabur yang dijalankan bermula Ogos 1 sehingga Ogos 3.


Kemana Hala Tuju US Dollar Selepas Menjunam 5 Hari Berturut-Turut?

Yen melonjak dalam dagangan sesi Asia pada Jumaat disebabkan kenaikan permintaan terhadap asset safe-haven gara-gara ketegangan politik di Brazil yang melanda sentimen risiko.
USD/JPY menjunam sebanyak 0.08 peratus, manakala AUD/USD didagangkan pada 0.7419 dengan peningkatan sebanyak 0.01 peratus. Dalam sesi ini juga, GBP/USD meningkat sebanyak 0.10 peratus.
US Dollar Index yang mengukur kekuatan US Dollar kali terakhir dinilai menjunam berbanding enam matawang yang lain.
Saham di Brazil menjunam sebanyak 8.8 peratus pada Khamis terhadap skandal yang melibatkan pentadbiran Presiden Michel Temer baru-baru ini. Akhbar Brazil O Globo melaporkan pada lewat rabu bahawa Temer memberikan kebenaran untuk membayar saksi di dalam siasatan rasuah terbesar yang pernah berlaku di negara terbabit.
 Semalam, US Dollar diniagakan lebih tinggi berbanding dengan sekumpulan matawang utama pada Khamis, mengimbangi pergolakan politik dan data ekonomi AS yang agak mengecewakan baru-baru ini.
US Dollar kembali di dalam landasan selepas mengalami junaman sebanyak 5 hari sebelum ini apabila pelabur menyambut baik data tuntutan pengangguran dan data pembuatan yang dikeluarkan sebelum ini.
Bilangan rakyat Amerika yang memfailkan insurans pengangguran bagi minggu berakhir 12 Mei menurun sebanyak 4,000 orang kepada 232,000.
Dalam laporan berasingan, Indeks Pembuatan Philly meningkat kepada pelarasan bermusim sebanyak 38.8 dari 22.0 pada bulan sebelumnya, jauh melebihi jangkaan sebanyak 19.5 pada sebelum ini.


Kenaikan Kadar Tidak Berkesan? Bacaan ADP Pada Disember Melonjak Lebih Dari Jangkaan!

Jumlah pekerjaan swasta A.S. meningkat lebih daripada jangkaan pada bulan Disember, menunjukkan permintaan yang masih kukuh untuk buruh walaupun kadar faedah lebih tinggi.
Pekerjaan swasta meningkat sebanyak 235,000 pekerjaan bulan lepas, berdasarkan laporan Pekerjaan Nasional ADP pada hari Khamis. Data untuk bulan November tidak disemak semula menunjukkan sebanyak 127,000 pekerjaan ditambah. Ahli ekonomi yang ditinjau oleh Reuters telah meramalkan pekerjaan swasta meningkat 150,000.
Laporan ADP, yang dibangunkan bersama dengan Stanford Digital Economy Lab, diterbitkan lebih awal daripada laporan pekerjaan Biro Statistik Buruh Jabatan Buruh yang lebih komprehensif yang bakal dikeluarkan pada hari Jumaat.
 Walaupun pertumbuhan pekerjaan telah perlahan di tengah-tengah kos pinjaman yang lebih tinggi, pasaran buruh kekal kukuh. Data BLS pada hari Rabu menunjukkan terdapat 10.458 juta peluang pekerjaan pada akhir November, yang diterjemahkan kepada 1.74 pekerjaan bagi setiap penganggur.
Berdasarkan tinjauan Reuters terhadap ahli ekonomi, bacaan ADP mungkin meningkat sebanyak 180,000 pekerjaan pada bulan Disember selepas meningkat sebanyak 221,000 pada bulan November.
Digabungkan dengan jangkaan perolehan pekerjaan dalam sektor kerajaan, keseluruhan bacaan NFP diramalkan meningkat sebanyak 200,000 pekerjaan. Sebelum ini pada bulan November, ekonomi telah mencipta 263,000 pekerjaan.
The Fed pada tahun lepas telah menaikkan kadar dasarnya sebanyak 425 mata asas daripada hampir sifar kepada julat 4.25%-4.50%, tertinggi sejak akhir 2007. Pada bulan lalu, ia mengunjurkan sekurang-kurangnya 75 mata asas tambahan kenaikan kos pinjaman menjelang akhir tahun 2023.


Sentimen Terkini Pasaran Forex Pada Awal London Open

US dollar jatuh dari paras tertinggi pada Rabu berbanding matawang-matawang utama yang lain selepas merekod kenaikan terbesar pada minggu lalu. Amerika Syarikat dan China dijangka akan memulakan rundingan dagangan di Beijing dengan tumpuan juga tertumpu kepada penetapan polisi The Fed pada Khamis.
Indeks US dollar yang mengukur kekuatan matawang greenback berbanding enam matawang lain susut 0.11% setakat pada pukul 2.53 petang.
Major pair EUR/USD naik 0.15% dengan GBP/USD hampir tidak berubah dengan hanya naik 0.01%. USD/JPY pula jatuh 0.02%, USD/CAD jatuh 0.25% dan USD/CHF jatuh 0.15%. AUD/USD dan NZD/USD masing-masing merekodkan kenaikan 0.31% dan 0.26% setakat ini.
 Matawang paling kuat setakat ini adalah AUD, manakala matawang paling lemah adalah GBP. Dengan menggabungkan matawang paling kuat dan lemah, pair GBP/AUD jatuh sebanyak 0.31% setakat pada pukul 3 petang.
Matawang komoditi AUD, NZD dan CAD mengukuh ketika ini menjelang bermulanya rundingan perdagangan AS-China dengan pasaran mempunyai harapan tinggi terhadap rundingan ini. Pasaran melihat rundingan antara kedua-dua negara mengurangkan risiko ‘perang perdagangan’ yang menjadi kebimbangan pasaran sejak dua bulan yang lepas.
Dengan sentimen positif rundingan dengan China, pasaran komoditi global membuat kenaikan dengan minyak mentah, emas, kuprum, biji besi semua didagangkan positif ketika ini.